L’ecomuseu amic de les Valls d’Àneu | El quadern de l'Ecomuseu Vernissa Viu\nL’ecomuseu amic de les Valls d’Àneu\nMai 4, 2009 in General\nEl dilluns dia 20 d’abril va tenir lloc la segona reunió entre l’Ecomuseu Vernissa Viu i l’Ecomuseu de les Valls d’Àneu, a la seu d’aquest últim, anomenada Casa Gàssia.\nDurant la reunió es va treballar un esborrany de conveni per mig del qual s’estableix la relació entre els dos ecomuseus i s’establirà el marc de col•laboració per dur endavant projectes concrets com el d’un intercanvi de joves, beques tècniques de col•laboració o prèstec d’exposicions entre ambdós ecomuseus, entre altres coses.\nL’Ecomuseu de les Valls d’Àneu (www.ecomuseu.com), qui ha servit de model al nostre ecomuseu, realitza el seu treball quotidià a les Valls d’Àneu, a la comarca lleidatana del Pallars Sobirà, i té la seu al poble d’Esterri d’Àneu, un casa forta del poble, que es pot visitar. En ella també trobem una sala d’exposicions i una tenda-biblioteca del Pallars.\nDes del nostre quadern volem agrair a tot l’equip de l’Ecomuseu de les Valls d’Àneu i, en especial, al seu director: Jordi Abella el seu treball, la seua estima cap al territori i el seu trajecte, que ha estat un exemple per engegar l’Ecomuseu Vernissa Viu. Agraïm els seus consells i els seus ànims.\nDes del sud, un crit d’il•lusió: “Endavant Ecomuseus!”.\n« Terres ben vives!\nAlumnes del CSI-COM de Gandia visiten l’ecomuseu »


Exhumen les restes de 17 soldats de la Guerra Civil a la fossa de Figuerola d'Orcau | Pallars Digital\nper Jordi Ubach Llorens , 21 de juny de 2017 a les 12:48 |\nEl conseller d'Afers Exteriors, Relacions Institucionals i Transparència de la Generalitat, Raül Romeva, ha visitat aquest dimecres la fossa exhumada de Figuerola d'Orcau, al terme d'Isona i Conca Dellà. Es tracta de la primera fossa comuna de la Guerra Civil i el franquisme que s'obre a Catalunya, tal com es desprèn del Pla de Fosses 2017-2018 presentat pel Govern al gener.\nRomeva ha presentat els resultats d'aquesta primera prospecció. A la fossa, ubicada a l'exterior del cementiri, s'hi han trobat restes de 17 individus arrenglerats i elements d'indumentària militar, per la qual cosa les primeres evidències posen de manifest que es tracta de soldats.\nDetall d'un dels soldats exhumats a la fossa comuna de Figuerola d'Orcau. Foto: Jordi Ubach\nAquestes restes s'analitzaran genèticament i s'incorporaran en la base de dades de perfils genètics de restes òssies. Les dades genètiques s'encreuaran amb els perfils genètics dels familiars de persones desaparegudes durant la Guerra Civil i el franquisme recollides a través del Programa d'Identificació Genètica impulsat pel Govern.\nA la fossa exhumada de Figuerola d'Orcau també s'hi han trobat altres objectes com un casc, una pintura, cartutxeres, sivelles, botons, un pinte, un tinter o restes de metralla. D'acord amb les dades històriques i els elements trobats juntament als cossos, els individus podrien correspondre a soldats, presumiblement del bàndol franquista, que van morir a les proximitats de Figuerola d'Orcau en els combats d'abril o maig de 1938.\nUn pinte al costat d'un dels soldats exhumats a Figuerola d'Orcau. Foto: Jordi Ubach\nVa ser en aquesta època, al maig de 1938, quan la línia del front del Pallars es va situar a Figuerola d'Orcau, protagonitzant una de les batalles més mortíferes que es coneixen. Durant els dies que van durar els combats, es va produir un alt nombre de baixes d'ambdós bàndol i alguns d'aquests cossos van ser enterrats a l'exterior del cementiri.\nEn el seu discurs, Romeva ha admès novament que el Pla de fosses "arriba tard" però que el Govern té l'obligació de reparar el que ha qualificat d'"anomalia inexplicable". Romeva ha indicat que no és casual que la primera exhumació a Catalunya s'hagi fet al Pallars, un territori que, segons ha assenyalat, "reclama una atenció que no sempre ha tingut". El conseller ha afegit que amb actuacions com la presentada avui es vol "rescabalar la dignitat de les persones que van morir durant aquest període de la història".\nSegons Romeva, l'acte d'aquest dimecres a Figuerola d'Orcau ha de servir al Govern per posar de manifest els "principis de democràcia i de justícia", uns principis que ha assegurat que no es poden defensar "mentre hi hagi cossos enterrats i sotmesos a l'oblit". "Només amb una memòria endreçada tindrem la mirada neta per afrontar un futur amb els pilars fonamentals de la democràcia i la justícia", ha conclòs.\nEn declaracions a Pallars Digital l'antropòloga, Núria Armentano, ha detallat que les restes han estat trobades amb una disposició "ordenada", un fet que denota que l'enterrament dels cossos es va fer "d'una forma premeditada". Armentano ha explicat que els treballs es troben actualment en la "fase de perfil" de les restes, que consisteix en deixar els ossos perfectament al descobert "per veure la seva posició i entendre com van ser dipositats a la fossa", ha explicat.\nA banda d'aquesta exhumació, des del gener de 2017 s'han fet altres actuacions previstes al Pla de fosses. Al priorat, a les Terres de l'Ebre, a la Noguera i Osona s'han fet treballs de localització de noves fosses que han permès afegir 129 fosses noves al mapa. Aquest mapa de fosses compta ara amb 503 fosses comunes, de les quals 235 estan confirmades i 268 són probables. També s'ha fet recollida de les restes òssies en superfície a les Terres de l'Ebre, al Pallars Jussà i a la Noguera, que corresponen a un mínim de 30 persones.\nA més de les actuacions previstes a curt termini, el Pla també inclou la sistemització dels protocols d'actuació i la planificació de futures intervencions. S'estableix així una dinàmica clara, formal i continuada de treball per a la recuperació de restes de persones desaparegudes.\n📌 L'exhumació al Pallars és la primera de les previstes arreu de Catalunya durant el període 2017-2018. pic.twitter.com/lOhYacUeow\n— Exteriors Catalunya (@exteriorscat) 21 de juny de 2017\nDetall d'una cullera apareguda al costat d'un dels soldats. Foto: Jordi Ubach\nUn arqueòleg treballant en la exhumació d'un dels cossos. Foto: Jordi Ubach\nImatge general de la fossa de Figuerola d'Orcau. Foto: Jordi Ubach\nCultura, franquisme, dictadura, Pla de fosses, Generalitat de Catalunya, fosses, Guerra Civil, Raül Romeva, exhumació, memòria històrica, Afers Exteriors\nNo tornar-ho a repetir\nPer Anònim el 22 de juny de 2017 a les 00:33\nNo han de fer por les imatges, ni tampoc cal escandalitzar-nos. A mi m'han fet pensar en la brutalitat del que va passar, en el que realment significa una guerra, la por, la destrucció, la mort. No és morbo, no creieu que potser ens cal veureu i reflexionar-hi per no tornar-ho a repetir?\nPer Anònim el 21 de juny de 2017 a les 23:02\nResulta que s'han adonat que eren franquistes, quina desil·lusió per a alguns. De totes maneres els morts haurien de deixar-los descansar en Pau, siguin del bàndol, religió o raça que siguin,\nUna mica tard?\nPer Anònim el 21 de juny de 2017 a les 22:47\nPenso que per algunes families es una bona noticia que es començi a treballar per recuperar les restes que es van enterrar a les fosses comunes durant la guerra. Pels d'un bandol i de l'altre. Tot i que , si aquesta era la voluntat o l'anhel d'alguns familiars, potser s'ha fet una mica tard.\nPer Anònim el 21 de juny de 2017 a les 20:11\nCal aquestes fotos amb tant detall? A part que no aporten més información al text, sol morbo, no m'agradaria que fos un familiar meu...


El secretari de Salut Pública de la Generalitat de Catalunya, Josep Maria Argimon, fins ara havia evitat de pronunciar-se sobre la situació de Madrid, però avui ha parlat clar. ‘El virus circula a Espanya, a Europa i a Madrid i com que Catalunya no és cap illa, si no es fa res a Madrid tots tindrem un problema’, ha dit. Ha afegit que no demanava pas de tallar connexions, ‘però sí de prendre decisions, perquè des de fa una setmana llarga es mareja la perdiu’.\nTambé ha anunciat que allarga quinze dies més les restriccions a Girona i Salt per frenar els contagis de la covid-19. Les restriccions impliquen, per exemple, de reduir al 50% la capacitat de bars i restaurants, prohibir el consum a la barra i limitar clients als comerços.\nAvui s’ha sabut que la velocitat de contagi havia baixat per sota d’1 a Catalunya: és de 0,94, segons l’últim balanç del Departament de Salut. Fa 24 hores era d’1,07. El risc de rebrot també ha disminuït fins a 163,43, nou punts menys que no ahir.\nFinalment, els sindicats i la patronal han acceptat la proposta del govern espanyol d’allargar els ERTO, que s’aprovarà demà al consell de ministres. Les empreses de sectors més afectats podran acollir-se a la renovació dels expedients amb unes exoneracions de les quotes de la Seguretat Social que oscil·laran entre el 75% i el 85%, segons si són grans o petites. A més, s’adapten els ERTO per a companyies que tinguin restriccions per motius sanitaris, amb exoneracions del 70% al 100% i dues modalitats d’ERTO: d’impediment i de limitació. El prolongament d’aquest mecanisme d’hibernació de l’ocupació inclou la prohibició de fer acomiadaments durant sis mesos.\nAls Països Catalans hi ha 195.025 casos per PCR, 95.158 altes i 15.355 morts i hi ha 279 pacients a les UCI:\n–Principat: avui hi ha 1.865 nous casos, 9 morts i 139 pacients a les UCI (en total, 138.785 casos per PCR, 40.948 altes i 13.328 morts);\n–País Valencià, avui hi ha 903 nous casos, 761 altes, 7 morts i 74 pacients a les UCI (en total, 40.125 casos per PCR, 41.743 altes i 1.637 morts);\n–Illes, avui hi ha 89 nous casos, 341 altes, 2 morts i 59 pacients a les UCI (en total,13.809 casos per PCR, 10.919 altes i 298 morts);\nA tot el món, les darreres xifres són de 33.639.519 confirmats i 1.007.993 morts. Del total de casos, 24.946.839 ja es consideren guarits, segons dades de Worldometer. Els cinc estats més afectats són:\n–Els Estats Units d’Amèrica, amb 7.371.240 casos i 210.058 morts;\n–L’Índia, amb 6.156.722 casos i 96.468 morts;\n–El Brasil, amb 4.748.327 casos i 142.161 morts;\n–Rússia, amb 1.167.805 casos i 20.545 morts;\n–Colòmbia, amb 818.203 casos i 25.641 morts.\n*A l’estat espanyol hi ha 748.266 casos i 31.411 morts.\n*A l’estat francès hi ha 542.639 casos i 31.808 morts.\nLa píndola de Jordi Goula: ‘L’amanida d’ERTO ja és servida, però amb retard’\n–BBC: L’experiment esgarrifós que va crear el primer vaccí (en anglès)\n–Público: Com va entrar el coronavirus a Portugal? Una variant procedent d’Itàlia, que circulava sense control (en portuguès)\n–Time: Dades alarmants mostren que hi ha una tercera onada de la covid-19 a punt d’arribar als Estats Units (en anglès)\n–Euronews: Detecten casos de covid-19 en la tripulació del primer creuer grec post-confinament (en anglès)\n–Franceinfo: Mont-real i el Quebec passen a ‘alerta vermella’ durant vint-i-vuit dies després de l’augment dels casos de covid-19 (en francès)\n–The Straits Times: La pandèmia de covid-19 empenyerà enguany milions de persones a tota l’Àsia oriental i el Pacífic a la pobresa (en anglès)\n–Es cancel·la la Fira del Llibre de València d’enguany\n–Compromís demanarà al senat espanyol la normalització dels serveis retallats per RENFE durant la pandèmia\n–Armengol, partidària d’una auditoria sobre la gestió de la pandèmia\n–Acord entre sindicats, patronal i govern espanyol per a allargar els ERTO


Música contra la pobresa infantil. — Ajuntament de la Seu d'Urgell\nSou a: Inici Notícies Música contra la pobresa infantil.\nMúsica contra la pobresa infantil.\nEl Santuari de Mijaran (6 d’agost a les 19h) i la Catedral de La Seu d’Urgell (7 d’agost a les 18h)reben dos dels 24 concerts del cicle “Música contra la pobresa infantil”, de la mà dels solistes i l’Orquestra UNESCO Barcelona dirigida per Gonçal Comellas.\nA Vielha escoltarem el quintet per a clarinet i cordes de Mozart i el quintet per a cordes de Schubert. A La Seu d’Urgell, un programa d’orquestra amb obres de Händel, Mozart i Tchaikowsky.\nLa Fundació Música Solidària, la Fundació Antigues Caixes Catalanes i el Grup BBVA impulsen aquest cicle de concerts que uneixen música, solidaritat i compromís amb les persones i el territori.\nTambé col·laboren el Bisbat d’Urgell, l’Ajuntament de La Seu d’Urgell, l’Ajuntament de Vielha, el Consell Comarcal de l’Alt Urgell i el ConselhGenerau d’Aran.\nEls concerts arribaran a 24 localitats d’arreu de Catalunya, en espais tan emblemàtics com la basílica de Montserrat, els monestirs de Santes Creus, Ripoll i Sant Cugat del Vallès, les catedrals de Terrassa, Tortosa, Sant Feliu de Llobregat, Girona i La Seu d’Urgell. També a llocs on no es habitual poder-hi escoltar un concert simfònic com ara Tivissa, Cardona, Arenys o Besalú.\nEls beneficis recaptats per la venda d’entrades i les aportacions a la fila 0 es destinaran als diferents programes de Família i Infància Càritas Catalunya.\nLa Seu d’Urgell, 15 de juliol de2016. La Seu d’Urgell rebrà a la Catedralel proper 7 de agost a les 18:00h, un dels 24 concerts del Cicle de Música Solidària: Música contra la pobresa infantil, impulsat per la Fundació Música Solidària, la Fundació Antigues Caixes Catalanes i el Grup BBVA(format per BBVA i Catalunya Caixa). Prèviament, el dia abans, al Santuari de Mijaran de Vielha, podrem escoltar un altre concert d’aquest cicle amb un programa diferent.\nEl cicle, que s’allargarà durant tot 2016, es va iniciar el passat 3 de gener a la Catedral de Tortosa. Fins ara ha arribat a Granollers, Vic, Terrassa, Sabadell, Berga, Montserrat, Sant Cugat i Reus. Aquest estiu ho farà a Santes Creus, Arenys de Munt (Festival de Santa Florentina), Vielha, La Seu d’Urgell, Ripoll (Festival Internacional de Música de Ripoll) i Tivissa (Festival les nits a la Baranova).\nL’objectiu és doble: D’una part, fer arribar la música clàssica arreu de Catalunya i de l’altre, la captació d’ingressos pels programes socials centrats en la pobresa infantil de les Càritas Diocesanes Catalanes, alhora que visualitzar i conscienciar a la ciutadania d’aquesta realitat molt propera que afecta a tantes famílies. Pretenem que els nostres concerts també facin arribar la música a llocs i persones on no arriba habitualment i que alhora siguin un altaveu obert als ciutadans, per tal d’ajudar entre tots a la tasca que està duent a terme Càritas.\nUN CICLE QUE ARRIBA A TOT CATALUNYA\n- Arenys de munt: Festival de Santa Florentina 05/08/16\n- Barcelona: Sta. Maria del Mar 25/11/16\n- Berga: parròquia de Santa Eulàlia 25/03/16\n- Cardona: castell 12/10/16\n- Figueres: teatre El Jardí 18/12/16\n- Girona: catedral 26/12/16\n- Granollers: parròquia Sant Esteve 06/03/16\n- La Seu d’Urgell: catedral 07/08/16\n- Manresa: teatre Kursaal 02/10/16\n- Montserrat: basílica 02/04/16\n- Besalú: Església de Sant Pere 30/10/16\n- Reus: Prioral de Sant Pere 16/03/16\n- Ripoll: església de Sant Pere 13/08/16\n- Sabadell: parròquia de Sant Fèlix 19/03/16\n- Sant Cugat: Monestir 15/04/16\n- St. Feliu Llobregat: catedral 17/12/16\n- Santes Creus: Reial Monestir 16/07/16\n- Terrassa: catedral 18/03/16\n- Tivissa: parròquia Sant Jaume. 20/08/16\n- Tortosa: catedral 03/01/16\n- Vic: parròquia de Sant Domènec 12/03/16\n- Vielha: Santuari de Mijaran 06/08/16\n- Vilanova i la Geltrú: auditori Eduard Toldrà 13/11/16\nUN PROJECTE AMB FORT IMPACTE SOCIAL: LA LLUITA CONTRA LA POBRESA INFANTIL\nActualment, la pobresa infantil és una realitat. Els infants formen part dels col·lectius més desprotegits i amb més risc de sofrir les conseqüències de la pobresa. A Catalunya hi ha 1.185.386 nens i nenes.Segons l’IDESCAT, al 2014, la població de menys de 16 anys que viu en risc de pobresa o exclusió social és d'un 28,8% (360.700 nens), i un 8,7% ja pateix de privació material severa.\nSota el programa “Contra la pobresa infantil”, Càritas porta a terme diverses accions des de les diferents Càritas Diocesanes de Catalunya per orientar les famílies a l’hora d’accedir a recursos comunitaris de caire educatiu i sanitari, a més de proporcionar ajudes per atendre a necessitats bàsiques d'alimentació, medicaments, educació i vestits.\nVENDA D’ENTRADES I FILA 0\nA banda de la venda d’entrades, que es poden adquirir a diversos punts de Vielha i La Seu, ion-line a través de la web www.musicasolidaria.org, s’ha habilitat una Fila 0 per a persones i entitats que vulguin fer la seva aportació, tot i que no puguin assistir als concerts.\nLes aportacions es poden fer a través de transferència al compte corrent 0182-1799-29-0200018386, tant per internet com a través de les oficines de BBVA i Catalunya Caixa.\nSegons explica Albert Flotats, director de Fundació Música Solidària, “Volem que aquests concerts siguin més que uns excel·lents espectacles musicals. Volem que el públic surti dels nostres concerts convençut que ha col·laborat a ajudar a la tasca que desenvolupa Càritas i que la seva aportació serà destinada als projectes per lluitar contra la pobresa infantil”.\nEL PROJECTE MUSICAL I DE TERRITORI\nL’Orquestra UNESCO Barcelona i els seus solistes presenten en aquests 24 concerts un ampli repertori d’obres que van des del barroc fins a compositors del segle XX, tant en formacions d’orquestra de cambra, simfònica o en grups de cambra. Diem que també és un projecte de territori donat que volem fer arribar aquests concerts per tot el territori català. Fent arribar la música a llocs on no hi arriba tant sovint i a persones que difícilment podrien anar-hi. Càritas disposarà de 10 entrades de lliure disposició per lliurar entre persones que no hi podrien accedir d’altra manera, transcendint el fet estrictament musical.\nFUNDACIÓ MÚSICA SOLIDÀRIA, MÚSICA I ACCIÓ SOCIAL- La Fundació Música Solidària neix amb la voluntat d’organitzar concerts solidaris, entenent-los com una eina eficaç de col·laboració solidària. Cada concert es converteix en la visualització i la reflexió sobre una realitat social. El principal actiu de la Fundació Música Solidària és l’Orquestra Amics Unesco Barcelona, sota la direcció de Gonçal Comellas.\nEntre els projectes socials que ha portat a terme, recentment ha fet una gira de 4 concerts solidaris junt a Estrella Morente en benefici de la Fundación Vicente Ferrer per al Programa Nutricional per a dones amb SIDA.\nORQUESTRA UNESCO BARCELONA, MÚSICA I COMPROMÍS- L’Orquestra Amics UNESCO Barcelona, sota la direcció de Gonçal Comellas, prové d’una llarga tradició en les orquestres catalanes de cambra. Ha actuat en diverses ocasions al Palau de la Música, al Liceu i en altres sales tan importants com el Kursaal de Sant Sebastian, el Palacio Euskalduna de Bilbao o el Auditorio de Zaragoza. La OAUB neix el 2013, amb la voluntat de contribuir a la vida musical i cultural del nostre entorn, amb la màxima exigència de qualitat i amb una finalitat eminentment social.\nLA FUNDACIÓ ANTIGUES CAIXES CATALANES I EL GRUP BBVA, CULTURA DE PROXIMITAT AL TERRITORI - La majoria d’accions culturals i socials que porta a terme la Fundació Antigues Caixes Catalanes, continuadora de les obres socials de les antigues Caixes de Manlleu, Sabadell i Terrassa a Catalunya, es realitzen en col·laboració amb el Grup BBVA, format per BBVA i CatalunyaCaixa.\nActualment difon la cultura a tot el territori i ajuda a la difusió dels professionals que treballen en àmbits tan diversos com la música, la pintura, la literatura, el teatre o el circ. El Grup BBVA comparteix aquests mateixos objectius i manté un acord de col·laboració amb la FACC per fer-los possibles.\nCÀRITAS CATALUNYA - Des de l’any 1992, Càritas Catalunya és l’òrgan de l’Església que s’ocupa de l’acció caritativa i social. Està constituïda per les Càritas Diocesanes de Barcelona, Girona, Lleida, Solsona, Tarragona, Tortosa, Urgell, Vic, Sant Feliu de Llobregat i Terrassa.\nCàritas Catalunya té com a missió la realització de la tasca evangelitzadora de l’Església mitjançant l’acció caritativa i social en les diòcesis de Catalunya. Es preocupa de la promoció de la persona i el seu desenvolupament integral. Per això estableix com a objectius propis: actuar com a espai de trobada, de diàleg i d’ajuda mútua de les Càritas Diocesanes i de les institucions que en formin part, i coordinar les activitats dels seus membres i gestionar actuacions concretes sobre els assumptes i programes comuns en l’àmbit territorial.\nDADES D’INTERÈS DEL CONCERT A VIELHA:\nData: dissabte 6 d’agost de 2016\nLloc: Santuari de Mijaran, Vielha\nPunts de venda a Vielha\nCàritas Vielha, Av. Maladeta, 14 Vielha\nOficina de Turisme c/ Sarriulera, 10 Vielha\nOn-line a través de www.musicasolidariaria.org(sensecomissions)\nEl día del concert: una hora abans al Santuari de Mijaran\nQuintet per a clarinet i cordes en la major K 581 - W.A. MOZART\nQuintet per a cordes en do major D 956 - F. SCHUBERT\nMaria Victoria Fernández, violí\nJordi Roca, viola\nNoemí Pasquina, violoncel\nAnna Comellas, violoncel\nDADES D’INTERÈS DEL CONCERT A LA SEU D’URGELL:\nData: diumenge 7 d’agost de 2016\nLloc: Catedral de La Seu d’Urgell\nPunts de venda a La Seu\nCàritas La Seu, c/ Bisbe Guitart, 27 La Seu\nOficina de Turisme “Espai Ermengol”, c/major, 8 La Seu\nOficina de Turisme Consell Comarcal, Pg, Joan Brudieu, 15 La Seu\nEl día del concert: una hora abans a la Catedral\nConcerto Grosso op 6 nº 5 en re major - G.F. HÄNDEL\nDivertiment en re major K 136 - W.A. MOZART\nSerenata per a cordes en do major op 48 - P.I. TCHAIKOWSKY\nMª Victoria Fernández, violí


Pension Kristall Neustift im Stubaital Àustria - Ofertes d'hotels amb els MILLORS DESCOMPTES EN LÍNIA\nStubaitalstrasse 102, Neustift im Stubaital, Neustift im Stubaital, Àustria, 6167 - Veure al mapa\n"The room was very nice, the staff was super friendly, and th..."\nMés informació sobre Pension Kristall\nDissenyat tant per oci com per negoci, Pension Kristall està situat idealment a Neustift im Stubaital; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Pension Kristall és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de express check-in/check-out, magatzem d'equipatge, habitació familiar, instal.lacions de barbacoa, premsa.\nL'ambient de Pension Kristall es reflexa en cada habitació. calefacció, escriptori, balcó/terrassa, despertador, telèfon són només algunes de les comoditats a la vostra disposició. Les instal.lacions d'oci de l'hotel, que inclouen sauna, parc infantil, jardí estan dissenyades per escapar i relaxar-se. Pension Kristall és una elecció inteligents per a viatgers a Neustift im Stubaital, i ofereix una estada relaxant i sense molèsties.


Un Tirant lo Blanch en català actual serà el plat fort del nou curs del Grup 62 | NacióDigital\nper Pep Martí, 29 de setembre de 2020 a les 11:51 |\nEmili Rosales, Josep Ramoneda i Màrius Serra aquest dimarts a la Llibreria Ona | Grup 62\nAquest any ha demostrat "la capacitat de resistència del llibre", malgrat la crisi pandèmica. "Ha estat un any difícil, però la recuperació ha estat millor del que pensàvem". Ho ha dit Josep Ramoneda, president del Grup 62 en l'acte de presentació de les novetats de l'editorial per al nou curs. Tot i les dificultats, Ramoneda ha destacat que han pogut preservar els dos criteris centrals de la casa: continuar fent la programació habitual i engegar els projectes que són les aportacions significatives del grup a la creació editorial.\nDels grans projectes engegats que apareixeran properament, Ramoneda n'ha destacat tres: l'edició moderna del Tirant lo Blanch, l'obra Vides catalanes que han fet història, dirigit per Borja de Riquer, que recull un centenar de biografies i d'alguna manera és la continuïtat de la Història mundial de Catalunya presentada fa dos anys i que mostra l'èxit de la divulgació històrica. I, en tercer lloc, la creació d'un premi d'assaig junt amb l'Acadèmia de Bones Lletres, que vol ser una aposta forta pel pensament en el camp de les humanitats.\nL'escriptor Màrius Serra tindrà cura de l'edició moderna de Tirant lo Blanch. Rosales n'ha destacat el seu perfil de bon novel·lista i lingüista reconegut. "No és una adaptació en sentit de reducció -ha explicat Rosales-, sinó un trasllat al català contemporani de l'obra completa de Joanot Martorell". Serra ho ha explicat com "un repte majúscul". Ha definit l'obra com "una novel·la espill", perquè reflecteix, com un mirall, un moment de l'evolució humana com és el pas de l'edat mitjana al Renaixement. Sortirà el 4 de novembre.\nEn línia al que ha dit Ramoneda ("la gent vol llegir"), Emili Rosales, director de 62, ha corroborat el mateix sobre la resiliència del llibre. "La gent ha tornat a les llibreries", ha afirmat, subratllant l'encert que va suposar el Sant Jordi d'estiu o el manteniment de la Setmana del Llibre. Rosales ha destacat la bona acollida del Premi Proa de novel·la, així com l'aparició de nous talents, com Laia Aguilar, amb el seu Pluja d'estels, Carlota Gurt, Marc Artigau o Gemma Ruiz.\nRosales ha explicat algunes edicions immediates, com el primer volum de l'obra completa de Joan Maragall, una edició crítica de Josep Carner i l'acord amb la Fundació Alfons el Magnànim per reprendre l'edició de l'obra completa de Joan Fuster, com també l'obra completa de Martí i Pol. També apareixerà la Història de la Segona República Espanyola que va escriure Josep Pla. En el terreny de l'assaig, destaca El fill del xofer, de Jordi Amat, que s'endinsa en l'aventura biogràfica i tràgica d'Alfons Quintà.\nHi ha, en el terreny de la recuperació d'obres clàssiques, l'Esperant Godot, de Samuel Beckett, les Grans esperances de Charles Dickens i el Fahrenheit 451 de Ray Bradbury, un dels grans autors de ciència-ficció que va demostrar una gran capacitat de prospectiva sobre el món que vindria.\nLa Llibreria: notícies, Cultura i Mitjans, Edicions 62, Josep Ramoneda, literatura, novetats editorials, Grup 62, editorials


Ada Colau, disposada a repetir com a alcaldessa un altre mandat\nL’alcaldessa de Barcelona, Ada Colau, està disposada a continuar com a alcaldessa de Barcelona un altre mandat. En una entrevista al 3/24 Colau va explicar que la seua formació té “vocació municipalista” i que té un “projecte de ciutat” que per poder dur-lo a terme “és necessari més d’un mandat i fins i tot més de dos”.\nColau es va referir a l’oferta de moció de censura de CiU i els pressupostos municipals i va demanar a les forces de l’oposició a l’ajuntament que no bloquegin la ciutat i que encarin un “escenari d’acords”. Va mostrar la seua sorpresa per l’oferta de moció de censura de CiU perquè l’han anunciat “sense haver parlat amb els partits i amb una suma improbable”, amb referència a la necessitat de comptar amb el suport del PP i C’s per tirar-la endavant. L’alcaldessa ha dit que veu “bastant desorientada” CiU. De cara a poder tirar endavant els pressupostos municipals, va assegurar haver complert més del 90% dels compromisos als quals va arribar amb ERC i va atribuir a “motius polítics” que els republicans votessin en contra de les ordenances fiscals que va presentar el Govern municipal que ella encapçala. Quant a l’organització de la nova formació política catalana sorgida dels comuns, va assegurar que Xavier Domènech “hi tindrà un paper destacat”, i no va avançar quin paper hi jugarà ella. També va assegurar que ha de ser una força política catalana “amb la seua pròpia agenda” però buscant les “aliances plurinacionals” amb altres forces del conjunt de l’Estat. “A l’estat hi ha molta gent que vol els mateixos canvis” que a Catalunya, va afirmar.


Llistat d'obres acceptades\nLlistat de premiats per països\nTallers de video\nLlistat d'obres seleccionades\nLlistat d'obres FINALISTES\nTom Connole: "Matar a un niño és molt diferent"\nDirector de fotografia del curtmetratge "Matar a un nen", guanyador del Premi Torretes al millor curt\nText: Àlex M. Franquet\nFoto: Glòria Masferrer\n- Quina és la seva relació amb José i César, amb els germans Esteban?\n- Tom Connole: Vaig conèixer José Esteban a Ronda, el 2003, en unes classes de producció, i vam connectar de seguida. Em semblava que parlaven seriosament sobre la tasca que estaven fent. He col·laborat en quatre dels cinc curtmetratges que han fet fins ara. Un dia d'aquests, espero que aviat, faran ja una pel·lícula.\n- Què pot explicar sobre aquest curtmetratge?\n- Tom Connole: "Matar a un niño" és molt diferent. José em va presentar el guió fa uns quatre o cinc anys. Des del principi, la idea va ser sempre fer-lo en blanc i negre. I, des del principi, la meva idea era donar-li un efecte de càmera estenopeica, una cosa molt de somni. I ens vam quedar amb aquesta mateixa idea fins al final.\n- El final d'aquest curt és una mica sorprenent.\n- Tom Connole: Sí, és veritat. El meu espanyol no és molt bo, així que quan vaig llegir el guió em va portar un temps entendre el que realment estava passant. Pensava que hi havia un nen que moria. No havia caigut que el nen era el narrador de la pel·lícula. Es tracta d'una vivència en primera persona d'un incident que pot passar-li a algú i canviar la seva vida.\n- ¿Què pensa del Festimatge, un festival que barreja la fotografia amb el cinema?\n- Tom Connole: És molt poc comú. Mai havia vist un festival que reunís fotografia i curtmetratges junts. També hi ha una secció per al format de pel·lícula en 9'5. És impressionant. També hi ha un mercat de col·leccionistes. Crec que és una idea brillant perquè és la mateixa disciplina. El treball és bàsicament el mateix en cinema i fotografia. Per què no haurien d'estar junts?\n© Festimatge 2014. Tots els drets reservats


Es publiquen les guies i protocols per al retorn de l'activitat empresarial - Baronia de Rialb\nHome/Actualitat/Es publiquen les guies i protocols per al retorn de l’activitat empresarial\nAquest mes de maig s’han fet públiques les guies normalitzades de protocols de seguretat sanitària, que contenen les mesures per a la reducció del contagi davant de la COVID-19, i inclouen directrius i recomanacions. Ha estat elaborat conjuntament per l’Institut per a la Qualitat Turística ICTE en col·laboració amb l’Associació de Normalització UNE.desescalada.\nEls protocols definitius contenen especificitats per a cada sector, a fi de poder garantir un retorn ordenat a la normalitat, garantint la seguretat sanitària i la neteja dels espais i de les activitats econòmiques, i en especial, de la indústria turística. I en la relació que s’ha fet pública n’hi ha per a balnearis, agències de viatge, guies turístics, monuments, empreses de turisme actiu, restaurants o equipaments patrimonials.\nUs passem els enllaços amb els documents en format pdf de les especificacions UNE 0066 per a les activitats que es desenvolupen a la Baronia de Rialb:\nLlocs patrimonials i museitzats\nVisites a llocs culturals, històrics i naturals\nInstal·lacions esportives nàutiques\nGuia en Espais Naturals Protegits


Condemnat a pagar 2.700 euros i a dos anys inhabilitació lauxiliar de lArnau acusat de provocar el coma a un pacient\nterritoris.cat 19:36 08/05/17\nCondemnat a pagar 2.700 euros i a dos anys inhabilitació l'auxiliar de l'Arnau acusat de provocar el coma a un pacient\nLa fiscalia ha descartat acusar-lo d'un delicte de temptativa d'homicidi, tenint en compte que el pacient no va patir cap seqüela i que les substàncies administrades només són tòxiques en dosis superiors\ncondemnat pagar 2700 euros i anys\nImatge general del judici d'aquest dilluns a l'auxiliar de l'Arnau acusat. Imatge del 8 de maig de 2017. (Horitzontal)\nEl tècnic en cures auxiliars d'infermeria de l'Hospital Universitari Arnau de Vilanova de Lleida acusat de provocar el coma a un pacient que estava ingressat en un box d'Urgències s'ha assegut aquest dilluns al banc dels acusats al jutjat penal 2 de Lleida. L'home, I. G. E. I., de 35 anys, ha reconegut els fets i ha declarat que volia fer el bé, que no sabia l'abast que podien tenir els fets i ha reconegut que va prendre una decisió equivocada.\nLa seva advocada, Lorena Torres, ha explicat que està penedit i que va intentar buscar ajuda quan va veure que el pacient patia però que no hi havia ningú. Les parts han pactat que se'l condemni a pagar una multa de 2.700 euros i a dos anys d'inhabilitació per un delicte de lesions per imprudència greu i un delicte d'intrusisme professional. Els fets van tenir lloc el 3 de gener de 2016, quan, segons la fiscalia, l'auxiliar, que estava destinat a la cinquena planta de medicina interna, va baixar a Urgències a parlar amb uns companys. Un cop allà, abandonant qualsevol prudència professional i amb l'objectiu de relaxar un pacient, de 75 anys, que es queixava en un box, va injectar-li benzodiazepina. L'home va quedar profundament sedat, fins que una doctora va subministrar-li un medicament que va actuar d'antídot.\nla seva titulació professional, afegeix, impedeix receptar o subministrar medicaments i per tant, l'acusat desconeixia els efectes perjudicials que la benzodiazepina podia causar al pacient\nRestablert el servei de tren entre Mollerussa i Cervera després de reparar la catenària danyada per un camió\nEls Mossos troben una plantació dunes 5.000 plantes de marihuana a Puiggròs


Crònica de Cerdanya: L'oposició d'Isòvol aprova una moció de censura i desbanca Maurell de l'alcaldia\nL'oposició d'Isòvol aprova una moció de censura i desbanca Maurell de l'alcaldia\nEls partits de l’oposició d’Isòvol, Esquerra Republicana i el regidor independent que es va presentar sota les sigles de Convergència i Unió, han aprovat una moció de censura contra l’equip de govern. Això ha desbancat el PSC i ha apartat Esteve Maurell de l’alcaldia.\nDes d’aquest dimarts al migdia, el nou alcalde del municipi cerdà és Agustí Carcassona, d’Esquerra Republicana, després que la moció de censura ha prosperat per 4 vots a favor i 3 en contra. Els promotors de la moció han justificat la seva decisió per la situació econòmica del municipi, que han qualificat d’insostenible i poc transparent. Des de l’equip de govern deposat, però, hi veuen altres intencions, tot i que han preferit no fer declaracions encara.\nFeia uns mesos que el PSC governava en minoria l’ajuntament d’Isòvol, després que el regidor de Convergència que els va donar suport en un principi, va abandonar l’equip de govern. Esteve Maurell, però, continua sent president del Consell Comarcal, i ha assegurat que aquest afer no interferirà en la seva tasca com a màxim responsable de l’ens comarcal.\nEn aquest sentit, l'executiva comarcal de Convergència ha emès un comunicat de premsa on assegura que "tant la direcció de Convergència com l’executiva comarcal del partit a la Cerdanya volen expressar que no comparteixen aquesta moció de censura impulsada per ERC i que s’hi han posicionat en contra, i per això se’n desmarquen i no hi donen suport".\nAixí mateix, asseguren que "tant la direcció de Convergència com l’executiva comarcal del partit no van tenir coneixement previ de la presentació de la moció, i consideren que aquesta cal llegir-la en clau de desavinences que se circumscriuen a l’àmbit estrictament local". D'aquesta manera, des de Convergència han volgut ressaltar que l'acord de govern que mantenen al Consell Comarcal amb els socialistes no s'ha de veure afectat per aquest afer.\nA la imatge, Esteve Maurell\nPublicat per Crònica de Cerdanya a 21:58\nDues famílies de Meranges reclamen transport escol...\nEl tren semidirecte Barcelona-Puigcerdà entrarà en...\nUna veïna de Puigcerdà engega una campanya per dem...\nCerdanya ja disposa d'un Servei Integral d'Atenció...\nPuigcerdà fa una bona valoració de com està funcio...\nComencen les obres dels ascensors que uniran l'apa...\nBolvir no troba subvencions pel centre d'interpret...\nEl Conseller Nadal presenta el seu darrer llibre a...\nEl GAM dedica una jornada a repassar la trajectòri...\nL'oposició d'Isòvol aprova una moció de censura i ...


Venda de Sistemes Hidropònics Wilma d'Atami\nAtami Wilma Sistema Hidropònic és un pack que es compon de tots els elements necessaris per a realitzar un bon cultiu hidropònic. És un kit de molt fàcil acoblament. Els avantatges d'un sistema d'aquestes característiques són diverses, entre elles, que no hi ha acumulació de sals, que les malalties i plagues són molt menors i que les arrels són alimentades directament pels nutrients.\nEls Kits Wilma d'Atami són sistemes de cultiu hidropònic amb sistema de reg automàtic gota a gota. Amb aquest sistema, les teves plantes tindran una ajustada alimentació equilibrada, però amb la flexibilitat que suposa uncultiu en testos. Aquestes tests van col·locades en una safata sobre del dipòsit dels nutrients. Les plantes estan dins dels testos amb el tipus de substrat que necessitem, o coco, argila expandida, llana de roca o terra.\nL'avantatge d'un sistema d'aquests tipus és que és molt fàcil de traslladar, a causa de la lleugeresa dels seus elements. Tot i així, un cop instal·lat, Wilma és un sistema molt estable, el que permet que qualsevol planta de grans dimensions pugui mantenir dreta en aquest sistema, sense desestabilitzar el cultiu.\nCaracterístiques del sistema de cultiu Wilma 4:\nMesures: 70 x 59 x 41,5 cm\nvolum dipòsit: 30 L\nVolum testos: 4 x 11 L\nCaracterístiques del sistema de cultiu Wilma 8:\nMesures: 118,5 x 59,5 x 44,5 cm\nVolum dipòsit: 80 L\nVolum testos: 8 x 11 L\nCaracterístiques del sistema de cultiu Wilma 16:\nMesures: 121,5 x 109 x 44,5 cm\nVolum dipòsit 140 L\nVolum testos: 16 x 11 L\nOpinions de ATAMI Wilma Sistema Hidropònic i preguntes\nVols donar la teva opinió sobre ATAMI Wilma Sistema Hidropònic o preguntar sobre aquest producte?


Reinventar la mirada - Construir Mirades\nOriginal Goldie Blox Commercial, 2013.\nUna introducció a la coeducació audiovisual | Primària\nQuè significa que als anuncis només les nenes juguin a nines i vagin vestides de rosa? Per què les publicitats de cotxes de joguina encara es fan amb colors foscos, veus masculines i sobretot hi apareixen nens? Estan prou representades les diversitats en l’audiovisual que veuen els infants? En aquesta sessió es proposa qüestionar la recepció audiovisual automatitzada per a fomentar una mirada activa i una actitud responsable en la nostra relació, individual i col·lectiva, amb el món de les imatges.\nPúblic destinatari: Associacions de Famílies d’Alumnes (AFAs) d’Infantil i Primària *Mínim 6 persones.


Neix el Fòrum d’Innovació de Terrassa per impulsar la capacitat innovadora de les empreses - Terrassa Innovació\nL’objectiu és enfortir l’ecosistema d’innovació de la ciutat, que agrupa un gran nombre d’empreses, universitats, grups de recerca i startups.\nEl programa consisteix en 8 activitats distribuïdes en quatre blocs independents que es desenvoluparan entre el 18 de febrer i el 8 de juliol de 2021 al voltant dels temes més rellevants envers la gestió de la innovació i la col·laboració amb startups, com són «Com podem anticipar l’impacte dels canvis de l’era posterior a la Covid-19 i identificar noves oportunitats de creixement per a la nostra empresa», els «4 tipus d’innovació», «Com prendre millors decisions a l’empresa amb l’experimentació» i un cara a cara entre startups i corporacions.\nTotes les activitats estaran dirigides per ponents vinculats a Esade Creapolis que compten amb una dilatada carrera en l’àmbit de la innovació empresarial, ja sigui des del món empresarial, la consultoria, el món acadèmic o l’àmbit d’agències per a la competitivitat de l’empresa. Així, es comptarà amb ponències a càrrec de Marta Carrió, directora d’Innovació i Emprenedoria d’Esade Creapolis; Xavier Ferràs, professor titular d’Adreça d’Operacions, Innovació i Ciències de la Dada i director executiu de Business Custom Programs a Esade; Marc Milián, col·laborador d’Esade Creapolis en el programa d’acceleració d’empreses a l’àmbit del Corporate Venturing; Pedro Biel, professor titular d’Economia del Comportament a Esade; i Anna Grau, mànager de l’Àrea d’Economia Circular i Mobilitat d’Esade Creapolis.\nInicialment, el programa s’oferirà exclusivament en format online, però més endavant, en la mesura que sigui possible, algunes activitats es podran desenvolupar en un format híbrid amb participació presencial però mantenint sempre la possibilitat de participar-hi de manera telemàtica per garantir la màxima assistència i participació.\nAquesta és una de les primeres iniciatives que es posa en marxa aquest 2021 per impulsar la innovació i el posicionament de la ciutat de Terrassa com a ciutat innovadora. Altres iniciatives, com el paper central de Terrassa en el projecte estratègic «Catalunya, motor de la innovació audiovisual i del videojoc del sud d’Europa», impulsat per la Generalitat de Catalunya, i la celebració a la ciutat de la Mobile Week Catalunya 2021 al mes de juny, en col·laboració amb la Fundació Mobile World Capital Barcelona (MWCapital), són exemples destacats de l’aposta decidida de la ciutat per la innovació com a estratègia de futur per Terrassa.\nPer a més informació sobre el Fòrum d’Innovació de Terrassa i inscriure’s a les activitats previstes es pot consultar la pàgina web de TerrassaInnovació.cat: https://terrassainnovacio.cat/forum-innovacio-de-terrassa/ o contactar directament amb terrassainnovacio@terrassa.cat.\nTagged Col·laboració empresarialEsade CreapolisFòrum d'InnovacióInnovació empresarial


Es posa en marxa «L’Alcalde a casa», un programa de trobades virtuals entre Fran Morancho i els veïns i veïnes del municipi - Ajuntament de Mont-roig del Camp\nL’objectiu és compartir, a través de videoconferència, una estona de conversa amb la ciutadania que ho sol·liciti i conèixer de forma directa com estan vivint la crisi del coronavirus\nLa primera trobada tindrà lloc dijous 9 d’abril a les 18 h i les inscripcions per participar-hi es poden fer a través del correu electrònic alcaldeacasa@mont-roig.cat\nL’Ajuntament de Mont-roig del Camp posa en marxa aquesta setmana una nova eina de participació ciutadana en què l’alcalde Fran Morancho es reunirà a través de videoconferència amb la ciutadania que ho sol·liciti. Es tracta del programa L’Alcalde a casa, una iniciativa a través de la qual Morancho compartirà una estona de conversa virtual amb altres veïns i veïnes del municipi.\nAquesta proposta és la continuació de les trobades que Fran Morancho celebrava habitualment amb els veïns i veïnes a través del programa Cafès amb l’alcalde i que actualment no es poden celebrar a causa del confinament que ens obliga a restar a casa. Aprofitant que la tecnologia està a l’abast de pràcticament tothom i tenint en compte l’actual crisi social, econòmica i sanitària que estem vivint, la proposta d’acostar l’alcalde a totes les cases pren més sentit que mai.\nAquest és doncs el motiu pel qual Fran Morancho vol mantenir aquest contacte directe amb la ciutadania, per conèixer les preocupacions que la situació actual està generant entre els veïns i veïnes i per escoltar qualsevol demanda o inquietud que vulguin transmetre al consistori.\nInscripcions a través del correu alcaldeacasa@mont-roig.cat\nLa primera trobada per videoconferència tindrà lloc aquest dijous 9 d’abril a les 18 h. Tots els veïns i veïnes que tinguin ganes de participar-hi poden inscriure’s a través del correu alcaldeacasa@mont-roig.cat. Un cop feta la inscripció rebran un correu de confirmació amb l’enllaç a la videoconferència i les especificacions tècniques per poder-hi accedir.


El Cornellà-Terrassa FC, dimecres 27 de juliol a les 20h - Web oficial Terrassa FC\nTerrassa FC Divendres, 22 Juliol 2016\nDimecres, el Terrassa FC visitarà a les 20h el Nou Municipal de Cornellà de Llobregat en el que serà el primer partit de la pretemporada. Abans de disputar el matx, l’equip de Toni Rodríguez s’entrenarà dissabte 23 de juliol (9h), dilluns 25 (19.30h) i dimarts 27 de juliol (19.30h) per preparar l’enfrontament a Cornellà.\nUna vegada celebrat l’amistòs contra l’equip de Segona B, la primera plantilla del Terrassa FC descansarà dijous 28 de juliol. L’entrenament de divendres 29 s’avançarà una hora, fins les 18.30h. Dissabte 30 de juliol a les 9h, quan faltin poc més de 24 hores per rebre la visita del Santfeliuenc FC a les 19.30h durant la primera ronda de la Copa Catalunya, el Terrassa FC celebrarà una sessió matinal d’entrenament a l’Estadi Olímpic.


L'Ajuntament mostra el seu condol pels assassinats masclistes a Sabadell i Pozuelo de Alarcón - La Prensa Magazine\nL’Ajuntament de Castelldefels condemna els darrers casos d’assassinats masclistes que han acabat amb les vides de dues dones a Sabadell i a Pozuelo de Alarcón (Madrid), a mans de les seves respectives parelles.\nEspanya ha viscut un repunt d’assassinats masclistes en les últims mesos: des del passat 17 de maig han estat assassinades 21 dones. En els quatre primers mesos de l’any van ser vuit.\nAmb aquests casos, serien ja 28 els assassinats d’aquesta naturalesa registrats a Espanya aquest any 2021, i el nombre de dones assassinades pujaria a 1.106 des de 2003, quan va començar el recompte oficial. El 2020, 45 dones van morir a mans de les seves parelles o exparelles.\nA Castelldefels, per activar el Servei Primera d’Acollida Urgent (SPAU) en situacions de violència masclista cal posar-se en contacte amb la Policia Local de Castelldefels (092).\nAixí mateix, el 016 atén totes les víctimes de violència masclista les 24 hores i en 51 idiomes. No deixa rastre a la factura, però cal esborrar-la del registre de trucades de telèfon mòbil. També hi ha una pàgina web per fer consultes i denúncies. Els menors també poden dirigir-se al telèfon de la Fundació Anar 900 20 20 10 i els ciutadans que siguin testimonis d’alguna agressió han de trucar al 112.\nA través d’aquest canal es pot contactar amb els Mossos d’Esquadra per rebre assessorament policial i resoldre dubtes i preguntes. El Departament d’Interior aclareix que no és una eina per gestionar incidències o emergències i en cap cas substitueix el telèfon d’emergències 112.\nArtículo anteriorPer què la segona dosi de la vacuna de Pfizer dona més efectes secundaris que la primera?\nArtículo siguienteLa Festa Major viurà una nova edició del Concurs de Decoració de Terrasses, Balcons i Finestres


Navro Beach Resort Panadura Sri Lanka - Ofertes d'hotels amb els MILLORS DESCOMPTES EN LÍNIA\nNo.40,Sri Gunarathana Road, Bazaar West, Panadura, Sri Lanka, 12500 - Veure al mapa\nBarri Bazaar West Pinwatta West Gorakapola Uyankele\nMés informació sobre Navro Beach Resort\nConvenientment situat a Panadura, Navro Beach Resort és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nNavro Beach Resort també ofereix moltes instal.lacions per enriquir la seva estada a Panadura. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Navro Beach Resort es reflexa en cada habitació. aire condicionat, mini bar, balcó/terrassa, telèfon, ventilador són només algunes de les comoditats a la vostra disposició. L'hotel ofereix meravelloses instal.lacions d'oci com platja privada, piscina exterior, pesca, parc infantil, esplai que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Navro Beach Resort .\nPreu del desplaçament a l'aeroport: 56 USD


La vicepresidenta del Govern espanyol Carmen Calvo a Mataró | PUNTS SUSPENSIUS ...\n28 gener 2019 | Comentaris tancats a La vicepresidenta del Govern espanyol Carmen Calvo a Mataró\nLa vicepresidenta del govern espanyol, Carmen Calvo, i Miquel Iceta van estar el dissabte 26 a Mataró donant suport a David Bote, actual alcalde de Mataró, que va presentar la seva candidatura al foyer del Tecnocampus.\nHi havia molt de públic i militants del PSC que van recolzar l’acte. Primer va parlar Miquel Iceta, amb un discurs planer, mitinero. Tot seguit va pujar David Bote a l’estrada qui va ser aplaudit vàries vegades i va explicar, a grans trets – passant del castellà al català i viceversa- quina seria la seva política municipal. A continuació va pujar Carmen Calvo qui amb un discurs de reafirmació dels valors del PSOE va deixar clar el recolzament als catalans que no volen l’independentisme, però també la seva voluntat de diàleg. L’ambient que es respirava era de gran respecte pels oradors i interès pels missatges, que van ser clars tot i que poc concisos.\nLa vicepresidenta va marxar “en olor de multitudes”. Un apunt: els tres guardaespatlles que portava eren guapíssims. Sí que és llesta la vicepresidenta!\nTags: eleccions, Mataró, PSC\nEl clima esta canviant, nosaltres també hauríem de canviar!\n← BIABÀSIQUES A 4t d’ESO\nTecno Girl →


Els republicans demanen, en canvi, que s'aprovin els de la Generalitat\n3 min. Barcelona 05/11/2018 13:24\n651x366 El portaveu d'ERC, Sergi Sabrià, en roda de premsa / RAFA GARRIDO / ACN El portaveu d'ERC, Sergi Sabrià, en roda de premsa / RAFA GARRIDO / ACN\nLa Fiscalia va confirmar divendres l'acusació de rebel·lió contra els responsables de l'1-O i el PSOE ha descartat negociar un referèndum sobre la independència. No s'han complert, doncs, les dues condicions que exigia l'independentisme per dialogar sobre els comptes de l'Estat i, malgrat la petició que han llançat aquest dilluns els comuns, ERC es manté ferma en el 'no' als pressupostos generals de l'Estat. "Havíem sigut molt clars amb els gestos. A dia d'avui és un 'no' claríssim", ha explicat aquest dilluns en roda de premsa el president del grup parlamentari republicà, Sergi Sabrià.\nCatalunya en Comú-Podem ha avisat que sense els pressupostos estatals es faria més difícil acordar els catalans, perquè es renunciaria a 2.200 milions d'euros en ingressos. "El que està passant és d'extrema gravetat. No ens replantejarem la posició segons el que diguin els comuns", ha insistit Sabrià. També ha explicat que la Generalitat està preparant uns "bons pressupostos" perquè "sigui difícil" que els comuns hi puguin votar en contra. Sabrià no ha descartat tampoc el vot favorable de la CUP o del PSC, tot i que no és gaire optimista respecte al suport dels socialistes.\nCom va explicar l'ARA aquest cap de setmana, el Govern presentarà els pressupostos del 2019 al desembre i els començarà a tramitar al Parlament sense tenir-ne l'aprovació garantida. De fet, les negociacions encara no han començat, ni amb els comuns ni amb cap altra formació parlamentària, i l'executiu està pendent dels possibles canvis en els objectius de dèficit per a l'any que ve i també en les previsions de creixement que afecten directament la capacitat de despesa.\nL'estratègia unitària de l'independentisme\nEl judici contra els divuit acusats pel Tribunal Suprem en el marc de la causa contra l'1-O començarà al principi del 2019, però ERC considera que no hi haurà sorpreses perquè "la sentència ja està dictada". "Només els queda vestir aquesta farsa i castigar i generar patiment a les famílies de persones que formaven part del Govern, del Parlament i de les entitats socials", ha opinat Sabrià.\nEl líder d'Esquerra al Parlament ha subratllat, amb tot, que el judici significarà "la gran derrota del règim del 78". "L'estat espanyol ens diu que no l'importa destruir el seu propi estat de dret a canvi de la unitat d'Espanya. I en aquest punt no hi ha diferència entre el PP i el PSOE", ha lamentat. Precisament al voltant d'aquest judici ERC considera que es poden tornar a generar els consensos de l'independentisme, que fa mesos que va a la deriva. "És un molt bon senyal que tots estiguem dient que volem una estratègia comuna", ha destacat Sabrià.


Queden Tres Dies....\nmcmas 06 Març, 2008 22:13 Espanya Enllaç permanent Retroenllaços (0)\nQui s'amaga darrera Rajoy?\nEls has endevinat? No t'oblidis d'Acebes, Zaplana, Aguirre i Aznar!\nAlerta! No et deixis entabanar! No menystinguis el teu vot!\nRecorda que SI TU NO HI VAS, ELLS TORNEN\nmcmas 06 Març, 2008 19:54 Espanya Enllaç permanent Retroenllaços (0)\nCada Vot Compta\nmcmas 05 Març, 2008 23:33 Espanya Enllaç permanent Retroenllaços (0)\nCada vot compta per frenar un retorn indesitjat,\nper frenar polítiques segregadores a l'escola,\nper frenar polítiques racistes,\nper frenar la marxa enrera en polítiques socials,\nper frenar el retorn del PP.\nmcmas 04 Març, 2008 22:59 Espanya Enllaç permanent Retroenllaços (0)\nmcmas 04 Març, 2008 18:57 Catalunya Enllaç permanent Retroenllaços (0)\nAhir a la tarda es va reunir al Departament d'Educació la Comissió de seguiment del Pacte Nacional per l'Educació, en la qual estan representades totes les entitats signants del PNE.\nEn acabar van emetre el comunicat següent:\nComunicat conjunt de les entitats signants del PNE després de la reunió de la comissió de seguiment\nLa Comissió de seguiment del Pacte Nacional per a l’Educació, reunida aquesta tarda al Departament d’Educació amb la presència de les 21 entitats que van signar l’acord constata que el Pacte és precedent i referència obligada de la futura Llei d’Educació de Catalunya.\nLa Comissió de seguiment ha iniciat l’anàlisi en sessió ordinària dels elements continguts en el Pacte i la seva presència en les previsions per a la futura Llei d’Educació de Catalunya.\nAquests conceptes analitzats del Pacte Nacional, que han de quedar reflectits en la llei d’Educació de Catalunya, el Departament d’Educació s’ha compromès a traslladar-los a l’articulat.\nEs proposa l’ampliació de la mesa sectorial incorporant altres sindicats representatius de l’ensenyament per tractar els aspectes relatius a les condicions laborals que contingui la proposta d’articulat. El Departament d’Educació es compromet a treballar per donar viabilitat a la proposta.\nAmb les aportacions de la comissió de seguiment, les aportacions rebudes els últims mesos i amb el proper informe del Consell Escolar de Catalunya a propòsit del document de bases, el Departament d’Educació considera completada la primera fase del procés.\nEn una segona fase es contrastarà la coherència entre els continguts del Pacte Nacional per a l’Educació i la proposta d’articulat de la futura Llei d’Educació de Catalunya.\nEl Dia DespréS......\nmcmas 03 Març, 2008 22:44 Espanya Enllaç permanent Retroenllaços (0)\nVoleu veure aquestes notícies el 10 de març? NO?????\nVoteu el dia 9. La participació és molt important. A qui es faci confiança, també. No és moment de seguir cants de sirenes. Només un govern presidit per Rodríguez Zapatero podrà garantir el progrés social del país i aturar els aires d'involució que anuncia la negra gavina del PP.\nmcmas 02 Març, 2008 18:19 Espanya Enllaç permanent Retroenllaços (0)\nEl País dóna a conèixer avui el sondeig de Metroscopia, en què el PSOE avantatja 4,1 punts al PP.\nVegem com argumenta les dades, que podeu trobar a El País en aquestes gràfiques.\nmcmas 02 Març, 2008 10:20 Espanya Enllaç permanent Retroenllaços (0)\nEl cinquè bloc de propostes de Ciutadans pel Canvi es refereix a:\nAquestes són les cinc apostes:\n5.1. Impuls de l’Europa Federal\nPromoure les aliances necessàries per aprofundir la Unió Política, en l’horitzó d’una Europa federal.\n5.2. Mediterrània, prioritat de la política exterior europea\nFer de la política euromediterrània, nascuda en el marc del Procés de Barcelona (1995), la prioritat de la política exterior de la UE.\n5.3. Justícia Nord-Sud\nAssolir, a curt termini, el 0’7 % en Ajuda Oficial al Desenvolupament i arribar a l’1 % a mig termini.\n5.4. Govern democràtic de la globalització econòmica i de la societat mundial\nPromoure la reforma i la democratització de les institucions financeres i comercials internacionals, FMI, Banc Mundial i OMC, per tal de posar-les al servei del desenvolupament econòmic i social dels pobles del Sud; promoure l’ampliació del Consell de Seguretat de l’ONU per incloure els grans països del Sud com a membres permanents.\n5.5. Promoure la pau a l’Orient Mitjà\nTreballar per la fi de l’ocupació israeliana de Cisjordània i per l’establiment d’un Estat palestí, d’acord amb les resolucions de l’ONU; ús exclusiu de la via diplomàtica de cara al contenciós nuclear amb l’Iran; contribuir a la democratització, la pacificació i la fi de l’ocupació militar estrangera de l’Irak.\nEconomia, Treball I Medi Ambient\nmcmas 01 Març, 2008 11:11 Espanya Enllaç permanent Retroenllaços (0)\nEl quart bloc de propostes de Ciutadans pel Canvi fa referència a:\nAquestes són les 5 apostes:\n4.1. Increment del salari mínim\nIncrementar el salari mínim fins a 900 euros abans que acabi la legislatura.\n4.2. Avançar cap a l’economia del coneixement i la innovació\nSituar la inversió en R+D+i, tant privada com pública, en la mitjana europea; reorientar el pressupost públic en R+D, per tal que se centri en la tecnologia d’us civil i no en la d’ús militar; impulsar un teixit productiu i econòmic avançat i creador de valor afegit.\n4.3. Per una ocupació de qualitat, fent compatibles la flexibilitat i la seguretat en el lloc de treball\nGarantir els contractes estables; promoure la conciliació de la vida laboral, personal i familiar; contundència en la lluita contra la sinistralitat; promoure la participació dels treballadors en les empreses; fer de la formació continuada una prioritat compartida per tots els agents socials.\n4.4. Impuls de les energies renovables, de la política de l’aigua i de residus\nFer polítiques de foment de l’energia eòlica, solar i d’altres energies renovables; avançar cap a la fiscalitat ecològica (impostos verds), dins de la política global contra el canvi climàtic; promoure una gestió sostenible de l’aigua, prioritzant l’estalvi urbà i rural; promoure i enfortir les polítiques de control de residus.\n4.5. Lluita contra l’especulació urbanística\nImpedir un ús irresponsable del territori, que fomenta un model de creixement econòmic basat en la construcció i fomenta la mà d’obra barata i poc formada; millorar el finançament de les administracions locals, per dificultar aquelles polítiques que des dels ajuntaments afavoreixen l’especulació amb el sòl.\nmcmas 29 Febrer, 2008 22:09 Espanya Enllaç permanent Retroenllaços (0)\nEl tercer bloc de propostes de Ciutadans pel Canvi es refereix a:\n3.1. Convergència de la despesa social amb la UE\nIncrementar les pensions més baixes per situar-les substancialment per sobre del llindar de la pobresa; dotar de recursos suficients la Llei de la dependència; elevar la despesa contra l’exclusió social per situar-la, com a mínim, a la mitjana europea (dels 15).\n3.2. Reorientar la política de xecs i promoure una cultura de la responsabilitat fiscal\nIntegrar la majoria de transferències (xec nadó, xec d’emancipació, etc.) i les deduccions de l’IRPFen una política integral de transferències orientada cap a la Renda Bàsica de Ciutadania; impulsar mesures i discursos que promoguin la corresponsabilitat fiscal i evitar aquells que soscavin la cultura de la contribució fiscal.\n3.3. Educació i cultura, prioritat de les polítiques socials\nGarantir la universalitat de l’escolarització dels 0 als 3 anys; situar els índexs d’èxit escolar en la mitjana de la Unió Europea; articular un sistema de beques-salari que eviti que els joves abandonin prematurament els ensenyaments post-obligatoris; establir polítiques de suport alssectors de l’àmbit de la cultura arreu de l’Estat.\n3.4. Sanitat pública i de qualitat\nGarantir una sanitat d’accés universal i finançament públic, de qualitat i eficient, definint clarament la cartera de serveis; promoure la participació dels i les professionals i de la ciutadania en les decisions.\n3.5. Polítiques socials d’habitatge\nPromoure l’habitatge protegit amb garanties per evitar l’especulació; prioritzar les polítiques de suport al lloguer (deduccions fiscals, ajudes públiques al lloguer, parc de lloguer de titularitat pública).\nmcmas 28 Febrer, 2008 11:51 Espanya Enllaç permanent Retroenllaços (0)\nEl segon bloc d'apostes de Ciutadans pel Canvi es refereix a:\nAquestes son les 5 apostes:\n2.1. Nova Llei electoral i participació en el sí dels partits\nAvançar cap a les llistes obertes; millorar la representació proporcional dels partits a nivell statal; normalitzar les primàries per a l’elecció dels candidats.\n2.2. Avançar en la laïcitat de l’Estat\nRevisió d’aquells aspectes del Concordat amb la Santa Seu que no s’ajusten a la Constitució de 1978.\n2.3. Dret de vot dels nouvinguts\nPermetre el vot dels immigrants amb un mínim temps de residència –que sigui superior a cinc anys a les eleccions municipals, autonòmiques i estatals.\n2.4. Polítiques contra la discriminació\nPromoure polítiques contra la discriminació per motius de gènere, raça o orientació sexual, especialment en l’àmbit laboral\n2.5. Interrupció voluntària de l’embaràs i eutanàsia\nRegular mitjançant una llei de terminis la interrupció voluntària de l’embaràs, d’acord amb el especte a la lliure decisió de les dones en el marc de polítiques de salut sexual i reproductiva; abordar la despenalització de l’eutanàsia per garantir el dret a una mort digna.\nmcmas 27 Febrer, 2008 11:41 Espanya Enllaç permanent Retroenllaços (0)\nEl primer bloc de les propostes de Ciutadans pel Canvi fa referència a:\nEs concreta en 5 propostes:\n1.1. Reforma de la Constitució en clau federal\nConvertir el Senat en una veritable Cambra territorial i reconèixer Catalunya com a nació a l’article 2.\n1.2. Nou model de finançament autonòmic\nEquiparar les comunitats de règim comú al concert econòmic, pel què fa al resultat per càpita.\n1.3. Infraestructures en xarxa\nPlanejar la línia de l’AVE pel corredor Mediterrani i l’eix de l’Ebre.\n1.4. Desplegament integral de l’Estatut\nEn especial, prioritzar les competències d’inspecció de treball, immigració, administració de justícia i infraestructures –traspàs de Rodalies i de l’Aeroport.\n1.5. Reconeixement de la plurinacionalitat i la diversitat lingüística de l’Estat\nCatalà llengua cooficial, normalització del català al Congrés; reconeixement de les seleccions esportives catalanes; promoure el coneixement de les diferents cultures de l’Estat entre els diferents territoris i comunitats autònomes que el conformen\nManifest De CpC Davant Les Eleccions Generals\nmcmas 26 Febrer, 2008 11:20 Espanya Enllaç permanent Retroenllaços (0)\nCiutadans pel Canvi recorda els principals reptes que té avui la societat espanyola, en el marc de les Eleccions Generals del 9 de març, i manifesta les apostes que considera prioritàries en aquest moment.\nApel·lem a la societat civil per tal que les faci seves i s'adreci a les institucions per tal que les duguin a terme.\nConstatem quem aquestes apostes només tenen alguna possibilitat de tirar endavant en cas que a Espanya, després de les eleccions generals, hi hagi un govern recolzat per les forces polítiques d'esquerres i progressistes, i presidit per Rodríguez Zapatero.\nCridem a la ciutadania a participar a les properes eleccions generals, amb l'objectiu de contribuir a la realització d'aquestes apostes.\nmcmas 21 Febrer, 2008 18:34 Espanya Enllaç permanent Retroenllaços (0)\nAquesta mitjanit comença la campanya de les Eleccions Generals 2008. Ens hi juguem molt. I cal estar informats per votar amb coneixement i responsabilitat.\nSovint els mitjans de comunicació ens ofereixen les informacions electorals -i les altres- a base de píndoles, de missatges curts i repetitius, amb les consignes del dia de cada partit polític.\nOn són els programes? Qui se'ls llegeix? On es debaten? En tenim prou amb les dosis informatives que ens subministren els mass media?\nUs convido a entrar al portal DELIBERAWEB, on trobareu els programes dels partits polítics que concorren a les eleccions organitzats per temes i amb la possibilitat de votar el grau d'acord amb cadascuna de les seves propostes. També elvot en blanc hi té el seu espai.\nUna ciutadania ben informada és la base per una democràcia més participativa.\nVolem ser una ciutadania informada, compromesa i participativa? DELIBERAWEB ens proposa un mètode i un mitjà per aconseguir-ho.\nmcmas 17 Febrer, 2008 21:34 Esdeveniments Enllaç permanent Retroenllaços (0)\nHe tingut l'oportunitat d'assistir a la projecció del documental Bucarest, la memòria perduda, en la qual Albert Solé narra la vida del seu pare, Jordi Solé Tura, avui afectat de la malaltia de l'Alzheimer.\nFelicito Albert Solé per l'encert narratiu del documental i pel seu coratge d'afrontar el relat del període històric viscut per Solé Tura i per ell mateix, com a narrador en primera persona del film.\nVeure el documental ha estat com posar imatges a moltes de les coses que havia lllegit a les memòries de Jordi Solé Tura, que porten com a títol Una història optimista, publicades el 1999. Tornant a casa no me'n vaig poder estar de tornar a rellegir aquell text, amb una amable dedicatòria de l'autor. Vaig recordar aquell capvespre d'hivern, a la Llibreria La Rambla de Tarragona, en què l'autor va presentar-les en un clima d'afecte i cordialitat, quan res no feia presagiar, en aquell moment, que potser la malaltia ja començava a niuar en el seu cervell.\nLlegides amb perspectiva, impressionen les seves paraules en el pròleg:\n"Quan em vaig decidir a escriure aquestes memòries i vaig anar avançant capítol rere capítol vaig tenir la impressió que narrava una història dura i pessimista, però quan les vaig acabar i rellegir d'una sola tirada vaig arribar a una altra conclusió. És, certament, una història dura en la que tant jo mateix com els altres personatges rebem cops molt forts, però també és una història sense retrocessos personals ni col·lectius, sense renúncies ni abandonaments. Sovint ens equivoquem i ens fiquem en carrerons de difícil sortida, però mai no renunciem a continuar endavant i després de cada cop ens guarim les ferides i reprenen el camí. I al final la història acaba bé. Per això crec que, en termes generals, és una història optimista."\nTota una lliçó, la de l'optimism, en la política i en la vida personal. Gràcies, Jordi.


VOCALIES « AV Clot-Camp de l'Arpa\nSeguiment del projecte de construcció de la nova escola bressol del Clot de la Mel.\nComissió de seguiment de la nova contracta de neteja.\nAntenes de telefonia mòbil: davant l’alarma social que s’ha percebut en el nostre barri, per la proliferació d’antenes de telefonia mòbil i per les molèsties físiques que ocasionen a molts veïns/es, varem començar una campanya per informar-nos en primer lloc si les antenes instal·lades tenien els permisos d’obra i la llicencia d’activitat atorgades i en regla\nComerç Just i Solidari: l’objectiu és promoure i difondre la ideologia del Comerç Just i Solidari amb països del Tercer Mon. Aquesta difusió es fa extensible a la resta de la població per mitja d’articles en el Butlletí i campanyes puntuals durant la Festa Major (Fira Boja) i Festa de la Primavera (Mercat Solidari).\nParticipació i col·laboració en el 4t Fòrum veïnal Barcelonès sobre ecologia urbana.\nComissió de Medi Ambient del Districte.\nXARCLOT (Xarxa d’intercanvi del Clot-Camp l’Arpa):. Gestiona el grup de treball de XARCLOT. Aquest any s’han organitzat quatre Mercats d’Intercanvi coincidint amb els canvis d’estació. El 15 de novembre es va organitzar amb col·laboració amb el CEPA la segona Fira d’intercanvi de joguines al Parc del Clot i dins dels actes de la Festa Major.\n“Fem el primer pas!”: col·laboració amb la campanya adreçada a totes les entitats catalanes per a la reducció del residus.\n“Implicat amb el Residus”. Projecte d’educació ambiental dirigit al moviment veïnal i organitzat per la CONFAVC i l’EMMA i que va guanya el Premi Acció 21 de l’Ajuntament de Barcelona. Aquest any ens han ofert la col·laboració de dos educadors ambientals que faran la seva tasca durant les Festes de Carnestoltes del 2010, en l’acte de la botifarrada al Mercat del Clot.\nPunt Verd de Barri: S’ha sol·licitat un Punt Verd de Barri a la zona del Camp de l’Arpa dins dels equipaments que es faran a Alchemika.\nPromoció de les zones 30 al barri per la pacificació del transit en els cascs antics del barri del Clot-Camp de l’Arpa.\nPromoció i millora dels itineraris i carrils bici.\nPromoure els carrers amb plataforma única, es a dir, tots amb l’amplada del carrer al mateix nivell i on el vehicle de pas no tingui accés.\nPromoure les illes de vianants, no sols en els eixos comercials.\nComissió de seguiment per la millora del Parc del Clot.\nLa vocalia de Sanitat utilitza el Butlletí com a eina de treball per informar sobre temes de salut i sanitat. També forma part de la nova Comissió de Sanitat del Districte i col·labora habitualment amb els dos CAP del barri (CAP del Clot de la Mel i CAP Maragall) i el CSB.\nUn membre de la nostra Junta forma part de la Comissió de seguiment de Seguretat Ciutadana del Districte de Sant Martí de Provençals. Per aquest motiu ses realitzen periodicament, reunions amb els responsables técnics i els caps de Seguretat, per treballar les problemàtiques socials i d’alteració de l’ordre que puguin anar sorgint en el nostre barri i per fer un seguiment de les diferents actuacions que es porten a termini en el nostre barri relacionades amb la seguretat ciutadana. També s’ha ofert un espai al nostre butlletí per publicar articles o notificacions per part de l’Oficina de Relacions amb la Comunitat.\nComissió de seguiment del compromís de la remodelació de la Plaça de les Glòries. Aquesta comissió formada per les AV del Clot-Camp de l’Arpa, Poblenou, Fort Pienc i Sagrada Família treballa organitzant jornades per tal d’informar al veïns dels diferents barris afectats del curs del projecte de les obres. Les jornades es realitzen habitualment al Centre Cultural La Farinera.\nSeguiment de la connexió de Degà-Bahi-Trinxant. El dia 30 d’octubre del 2009 va tenir lloc la inauguració de la connexió de Degà Bahi-Trinxant. Al acte la nostra AV va estar discriminada i no es va permetre parlar durant els parlaments a les persones representants de la nostra entitat.\nComissió de seguiment de les obres del tunel de l’AVE per el carrer Mallorca.\nComissió de seguiment del Pla de Trinxant-Meridiana.\nComissió de seguiment per el nou pla urbanistic Fresser-passatge Andreví\nComissió de seguiment de Alchemika.\nSeguiment de la readequació de la Torre del Fang, afectada per les obres de construcció del túnel de l’AVE. Hem demanat que la rehabilitació i la urbanització del seu entorn es faci de forma consensuada i acordada entre totes les parts implicades.\nReivindicació de la Residencia i Centre de Dia a la zona de les Glories.\nSeguiment del PAD (Pla d’Actuació al Districte) per el mandat 2008-2011. S’està fent el seguiment de cadascuna de les mesures aprovades per aconseguir que es facin realitat en els terminis compromesos .\nComissió de seguiment per la remodelació dels carrers Almenara Alta, Ter i Puiggener.\nComissió de seguiment per la remodelació del passatge Catalunya.\nComissió de seguiment per la conservació de la ubicació del Casal de Gent Gran Joan Casanelles.\nComissió de seguiment per la remodelació del carrer Verneda i la pacificació del transit amb zones 30\nComissió de seguiment per la remodelació del casc antic format per els carrers Edison, Vehils, Democràcia i Sant Joan de Malta.


Absoluta normalitat a la Part Forana\n29 setembre 2020 20:18\nLa jornada transcorregué sense incidents, llevat d'algun problema en municipis molt concrets\nJ.N./M.F. | 14 juny 1999\nLa jornada electoral va ser ahir tranquil·la a la Part Forana. Entre el 40 i el 50% dels ciutadans amb dret a vot de les comarques de Llevant, Migjorn i Pla triaren el dematí per dipositar les seves paperetes a les urnes. L'excepció que confirma la regla fou Son Servera, on en el recompte de les 14.00 hores sols constava que havia votat un 27'92% de l'electorat. Mentrestant, als municipis de Llucmajor, Felanitx i Manacor, a les dues el grau de participació no arribava al 40%.\nA Montuïri la coalició PSM-PSOE impugnà el vot de la secretaria municipal i representant de la Junta Electoral a Montuïri, Maria Núria Riera. Estava censada al número 1 de la plaça Major, és a dir, a la casa consistorial. A primera hora del matí intentà formalitzar el seu vot. Un interventor del PSM-PSOE advertí que l'impugnaria i també ho va fer Pere Sampol, perquè «no hi ha constància que algú dormi i resideixi a la Sala».\nA Manacor, els grups PSM-NM, PSIB-PSOE i EU-Els Verds varen presentar un escrit conjunt d'impugnació a la Junta Electoral contra 116 vots procedents de persones sud-americanes censades a Manacor, acusant l'operació «enyorança» organitzada pel Govern com a responsable d'aquesta circumstància.\nEl municipi d'Artà va viure una experiència similar però en menys quantitat, ja que es varen impugnar tres vots procedents d'argentins.\nA Felanitx es va produir una situació molt estranya: entre unes 25 i 30 persones procedents d'Orellana que estan empadronades al municipi des de fa més de 15 anys no pogueren votar perquè no estaven censades a Felanitx i sí a Orellana.\nA Santanyí, el batle Cosme Adrover va ser el protagonista de la jornada, ja que quan anà a votar va fer entendre que a les autonòmiques havia donat el suport a Unió Mallorquina.\nA Campos, el PP es dedicà a recollir gent de la tercera edat i l'acompanyà a votar amb una furgoneta i les paperetes preparades.\nPel que fa a la serra de Tramuntana, a Sóller la jornada va transcórrer amb absoluta normalitat, tot i que al Port alguns estrangers votaren per error. L'única nota comuna a tots els col·legis electorals del Port i de la ciutat varen ser les queixes dels presidents de taula perquè les cabines eren molt petites. Val a dir que la participació a les 18.00 hores a Sóller era del 50%.\nA Calvià, més del mateix, tranquil·litat total i baixa participació, perquè a les 18.13 hores just arribava al 43%, més baixa que fa quatre anys. Això sí, hi hagué queixes d'alguns partits perquè en unes paperetes apareixia el logotip de la margalida de la candidata Nájera en lloc del símbol del PSIB-PSOE.\nA Santa Margalida, malgrat l'aparent normalitat, no hi faltà la polèmica. Alguns veïns comentaven la falsa jornada de reflexió que es visqué al poble. Aquell dia s'organitzaren dos actes: un dinar d'una associació esportiva de Can Picafort i la benedicció d'una mare de Déu a l'església d'aquest nucli. Ambdós foren presidits pels candidats del PP i el de Can Picafort Unit (CPU). El PSOE ahir ho denuncià i qualificà els fets de frau electoral.\nA Santa Maria es donà la curiosa circumstància que dos joves que feia pocs dies que havien complit els 18 anys formaven part d'una mesa electoral. Jaume Ordines i Llorenç Moyà, vocal i president, varen complir el seu deure, resignats, amb humor.\nA Llubí, els polítics no varen ser els protagonistes, sinó que ho va ser una jove embarassada que es va posar de part abans d'anar a votar. Va ser traslladada amb urgència a Palma. Malgrat això, la dona, abans de tenir l'infant, va voler dipositar el seu vot, cosa que obligà a muntar un autèntic dispositiu per acostar-la fins al poble i després retornar-la a l'hospital.


de febrer 2016 | El Mirador TGN (Blog de TARRAGONA)\nVídeo: La Fira Aquelarre 2016 a Tarragona omple la Part Alta de bruixes i visitants\nUna de les imatges de la Fira Aquelarre 2016. Foto: El Mirador TGN\nLa pluja s'ha resistit als encanteris de les bruixes i tot i alguns episodis durant el cap de setmana, la Fira Aquelarre 2016 de Tarragona ha comptat un cop més amb gran nombre de visitants des de divendres. A continuació podeu veure algunes imatges de les parades i espectacles oferits:\nPublicat per ElMiradorTGN el 28 de febrer\nEl Casc Antic s'omple un any més de bruixes amb la Fira Aquelarre 2016 aquest cap de setmana\nEl Casc Antic de Tarragona s'omple de bruixes aquest cap de setmana un any més amb la Fira Aquelarre de Tarragona 2016 des d'aquest divendres 26 i fins diumenge 28 de febrer entre les 10h i les 22h al Pla de la Seu i voltants.\nOrganitzat per l'Associació Medieval de Tarragona, la lectura del tarot, casetes d'alimentació, artesania, productes naturals, llibres especialitzats, amulets i bruixes de la sort, actuacions i cercaviles, són algunes de les diverses activitats del programa.\n-A les 18:00h representació de teatre pels carrers de la fira.\n-A les 19:00h gran queimada popular, al carrer de les Coques, davant de la Taberna.\n-A les 11:00h representació de teatre pels carrers de la fira.\n-A les 12:15h representació d'aquelarre (reunió de bruixes) a la plaça Santiago Rossinyol (Plaça de les Cols) per part del grup de teatre (H)istrionis,\n-A les 18:30h cercavila de la batucada embruixada del grup els Engrescats, recorregut pels carrers de la Fira.\n-A les 19:00h Magia d'aprop amb el bruixot Màgic Marc que actuarà pels carrers de la Fira\n-A les 11:00h representació de teatre pels carrers de la Fita.\n-A les 12:15h representació d'aquelarre (reunió de bruixes) a la Plaça Santiago Rossinyol (Les Cols) pel grup de teatre (H)istrionis.\n-A les 18:30h cercavila de les bruixes representant la Primavera, Estiu, Tardor i Hivern.\nPublicat per ElMiradorTGN el 25 de febrer\nMaqueta playmobil de la Tàrraco Romana. Foto: El Mirador TGN\nEl Refugi 1 del Moll de Costa ha acollit aquest cap de setmana la Fira Playmobil 2016 oferint de forma gratuïta entrada per veure dues maquetes fetes amb playmobils, una sobre el Port de Tarragona i l'altra sobre la Tàrraco Romana.\nMaqueta playmobil del Port de Tarragona. Foto: El MiradorTGN\nEl recinte s'ha omplert de visites durant el cap de setmana de grans i petits, i sobretot dels apassionats d'aquesta joguina que també han tingut opció de comprar tota mena de modalitats de la figureta, objectes, estris, complements... amb gran i amplia varietat de detalls per obtenir fins i tot un playmobil al gust, com el d'El Mirador TGN.\nEl playmobil d'El Mirador TGN. Foto: El Mirador TGN\nPots veure fotos de la fira al nostre facebook (aquí) i el vídeo a continuació:\nPublicat per ElMiradorTGN el 21 de febrer\nEtiquetes: ESDEVENIMENTS, NOTICIES TGN, TARRAGONA, VIDEOS TGN\nCartell de Setmana Santa 2016 de Tarragona i novetats\nAcabat Carnaval, comença la Quaresma i Tarragona es prepara per rebre una altra de les seves grans festivitats, la Setmana Santa 2016 de la qual el passat 12 de febrer es presentava el cartell i les principals novetats. Les diverses cofradies i congregacions ja han començat a assatjar, en aquestes setmanes prèvies.\nUna fotografia de Lluís Amenós en la que es poden veure els penitents al carrer Sant Pau de Tarragona durant la processó del Sant Enterrament protagonitza enguany el cartell.\nPel que fa a novetats, per primera vegada la Cofradía del Cristo del Buen Amor tindrà una processó pròpia el proper dia 19 de març, dissabte de passió, el dia abans del diumenge de Rams pels carrers del Barri del Port a la Part Baixa, entre el carrer Reial i la plaça dels Infants.\nD'altra banda, la recollida dels passos serà més àgil i s'intentarà reduir una hora. Es pretén que els passos que s'esperaven al carrer Cós del Bou no esperin els armats per pujar a la plaça del Rei, com es feia fins ara, sinó que un cop que els armats els hagin recollit al principi, ja tenen "via lliure" per pujar fins a la plaça.\nPer últim, el pregó de Setmana Santa tindrà lloc el diumenge anterior a Diumenge de Rams en que es venia fent fins ara, i enlloc de fer-se pel matí i a l'Ajuntament es farà per la tarda i a l'Església de Sant Agustí. Enguany, el pregoner serà Enric Vendrell, director general d'Afers Religiosos de la Generalitat.\nVídeo: Enterrament del Rei Carnestoltes 2016 de Tarragona i Crema del Ninot, Ninota i Bóta\nUn instant de l'encesa. Foto: El Mirador TGN\nImatges del correfoc i comitiva de dol per a l'enterrament del Rei Carnestoltes 2016 de Tarragona amb lectura del testament i crema del Ninot, Ninota i Bóta:\nPublicat per ElMiradorTGN el 10 de febrer\nEtiquetes: CARNAVAL, ESDEVENIMENTS, FESTES, NOTICIES TGN, TARRAGONA, VIDEOS PROPIS, VIDEOS TGN\nVídeo: Nou Ritme i Disc45 guanyen el Carnaval 2016 de Tarragona (Veredicte)\nNou Ritme i Disc45. Fotos: José M.Fortuny i Montse Parisí\nAquest dimarts a la nit la Plaça de la Font va ser testimoni del Veredicte del Concurs de Comparses del Carnaval 2016 de Tarragona on l'Escola de Ball Nou Ritme es va proclamar i per tercer cop guanyadors del carnaval tarragoní i l'any vinent Rei Carnestoltes. En segon lloc Disc45 que durà el sèquit de la Concubina.\nTambé es van classificar i per tant sortiran l'any vinent a la Rua de Lluiment: Ampa Carmelites, Amics Part Alta, Aquí hi ha marro, Ass.Veïns Albada, Col·lectiu Dones de Sant Salvador, Comparsa Cayo Largo, Escola Ball Nou Ritme, Estudi de Dansa Montserrat, Fotem-li canya, Tàrraco De Luxe, La Ballaruga i Sinhus.\nUn any més Tarragona ha lluit un Carnaval i unes rues carregades de nivell, esforç i il·lusió. Ara comença un any de nova preparació per totes elles que de ben segur tornaran a sorprendre i superar-se.\nVídeo: El Nano Mirador encapçala la Rua de Lluiment del Carnaval 2016 de Tarragona\nNano Mirador durant la seva sortida saludant al públic\nEl Nano Mirador ha volgut sortir aquest Carnaval i s'ha plantat davant la Rua de Lluïment fent tot el recorregut encapçalant la comitiva i saludant a grans i petits. El vídeo mostra també el pas del sèquit de la Concubina i el Rei Carnestoltes.\nPublicat per ElMiradorTGN el 08 de febrer\nEtiquetes: CARNAVAL, ESDEVENIMENTS, FESTES, Nano Mirador, NOTICIES TGN, TARRAGONA, VIDEOS PROPIS, VIDEOS TGN\nVídeo: Baixada del Pajaritu 2016 de Tarragona\nImatges de la 2a Baixada del Pajaritu 2016 de Tarragona:\nPublicat per ElMiradorTGN el 06 de febrer\nEtiquetes: CARNAVAL, ESDEVENIMENTS, FESTES, NOTICIES TGN, VIDEOS PROPIS, VIDEOS TGN\nVídeo: La Fira Aquelarre 2016 a Tarragona omple la...\nEl Casc Antic s'omple un any més de bruixes amb la...\nVídeo: Fira Playmobil 2016 a Tarragona amb maquete...\nVídeo: Enterrament del Rei Carnestoltes 2016 de Ta...\nVídeo: Nou Ritme i Disc45 guanyen el Carnaval 2016...\nVídeo: El Nano Mirador encapçala la Rua de Lluimen...


Cultivar la creativitat mentre pren el matís | CAT.Superenlightme.com\nCultivar la creativitat mentre pren el matís\nSasha va entrar en tractament amb mi quan el seu mal d'esquena es va tornar incontrolable - i res més que havia intentat estava treballant. Sasha va ser entrenat com un cantant d'òpera, però havia deixat de fer quan estava embarassada de la seva filla. Tot i que tenia la intenció de tornar a la música en una capacitat professional després que el seu fill va néixer, una cosa darrere l'altra posar en el camí - El treball del seu marit els obliga a moure; ella tenia dificultats per trobar cura de nens fiable; i després un altre nadó va arribar. Havien passat més de quatre anys des que Sasha havia realitzat, i com ella em va confessar entre llàgrimes, que havia començat a pensar que mai ho faria de nou.\nSer mare de fet pot interrompre una vida creativa. Quan altres necessiten molt de nosaltres cada dia, pot ser difícil trobar el temps i l'energia per invertir en la nostra creativitat. En un article titulat Retrat de l'artista com una mare jove, l'autor cita un fotògraf, que explica que ella no ha estat capaç de seguir el seu art ja que el tenir fills.\nHi ha moments en què sento que em moro una mica més cada dia. Em sento com un peix que ha estat capturat i després abandonat en un moll, allà estès, tirar-se i esbufegant, cada panteixar més feble que l'anterior.\nSasha, també, se sentia com si una part d'ella s'estaven morint. Ens preguntem junts si podia recuperar la seva profunda connexió amb la música sense deixar de mare. És possible mare i viure una vida creativa? Podria alguna vegada que la maternitat podria alimentar la creativitat d'una dona?\nSheila va créixer l'única filla d'una mare soltera alcohòlica. La seva mare era molt crític, i Sheila pateix de dubte paralitzant. La primera vegada que va experimentar una sensació de confiança en la seva pròpia creativitat va ser poc després del naixement de la seva filla.\n"La primera persona que em va donar cap confiança era de vidre, perquè vaig poder veure que el que vaig fer per instint estava treballant," Sheila em va dir. Ser mare a Crystal no era una panacea que va restaurar jo creatiu de Sheila al seu torn per totes. No obstant això, va començar un procés que anys més tard la va portar a treballar en un camp creatiu que alimenta la seva ànima.\nEl novel·lista Fay Weldon va trobar que ser mare la va posar en contacte amb la seva pròpia font de creativitat. En una entrevista de 1978, va assenyalar que "el procés d'estar embarassada i després de tenir el nadó i aixecar a la nit només posa a un més en contacte amb la part fecunda d'un mateix.... Es recorda que sempre hi ha més d'on va venir i mai hi ha cap escassetat d'idees o de la capacitat de crear. [I] "\nEn el nostre treball junts, Sasha va ser finalment capaç de trobar maneres d'honrar la importància de la seva vida creativa. Encara que era difícil mantenir la tensió entre la inversió en si mateixa i estar present per als seus fills, es va trobar que en fer-ho va donar els seus fruits. Se sentia més a gust en el seu cos, i és capaç d'accedir a l'alegria un cop més.\nEl que fa la diferència entre ser mare que ajuda a un procés creatiu davant un que ho impedeix? Podria ser de vegades una mica de tots dos? Fa poc explorat aquest tema més a fons en un episodi de podcast de "Inici de la seva filla." En ella, es discuteixen alguns exemples de casos addicionals, i parlen de la creativitat en la maternitat amb el conte de fades "Rumpelstiltskin". Espero que els agradi!\n[I] Nina Winter, Entrevista amb la Musa, Moon Books, 1978, pàg. 40.


Un nou helicòpter de rescat d'última generació tindrà base permanent al Pirineu - FEEC - Federació d'Entitats Excursionistes de Catalunya\nFoto: Marc Morer Nieto\nNotícies - 06/07/2021\nUn nou helicòpter de rescat d’última generació tindrà base permanent al Pirineu\nAlt Urgell Alpinisme Escalada esportiva Esquí de muntanya Excursionisme Raquetes de neu Seguretat\nMarc Morer Nieto , Sentlamuntanya , Sommuntanya\nEls Bombers de la Generalitat ja compten des del mes de juny passat amb un nou helicòpter de rescat que des de l’1 de juliol incorpora personal mèdic del SEM (Sistema d’Emergències Mèdiques). Aquest s’ubicarà permanentment en una base al Pirineu, a l’aeroport d’Andorra – La Seu, i a l’heliport de Tírvia els dies de risc, quan hi ha més afluència de persones al Pirineu. El nou helicòpter és una aeronau model BELL429, un dels millors aparells que presten serveis de recerca i rescat arreu del món.\nDes de l’1 de juny, el nou helicòpter ha realitzat 48 serveis. D’aquests, 8 ho han estat durant els primers dies del mes de juliol, comptant professionals del SEM. “Tot i que sabem que el principal esforç hauria d’estar en la formació per a la prevenció d’accidents, des de la FEEC rebem amb molt agraïment la notícia de la incorporació al Pirineu d’un nou helicòpter de rescat d’última generació i de la incorporació de metges especialistes en muntanya a la GRAE.” ha expressat el Comitè de Seguretat de la Federació d’Entitats Excursionistes de Catalunya.\nEl Comitè també ha explicat la importància de la incorporació d’aquest aparell a l’equip dels Bombers: “Amb aquestes accions es millora la rapidesa i la seguretat en l’accés i evacuació de l’accidentat, així com una atenció sanitària òptima en el mateix lloc de l’accident. Aquestes són peces clau per a un rescat de qualitat, sobretot en els llocs més aïllats. Els federats i els practicants d’esports de muntanya en general, tot i que no hem d’abaixar la guàrdia, ens sentim una mica més segurs.”


La Generalitat signa un conveni amb la UMH per a la realització d’un estudi sobre pressupostos participatius | Notícies Dígitals\nLa Generalitat signa un conveni amb la UMH per a la realització d’un estudi sobre pressupostos participatius\n07/06/2021 estudi, generalitat valenciana, pressupostos participatius\nLa consellera de Participació, Transparència, Qualitat Democràtica i Cooperació, Rosa Pérez Garijo, acompanyada de la directora general de Participació Ciutadana, Mariaje Pérez Galant, ha signat el conveni de col·laboració en matèria de participació ciutadana i associacionisme amb el rector de la Universitat Miguel Hernández (UMH) d’Elx, Juan José Ruiz Martínez.\nLa Conselleria de Participació destinarà 15.000 euros a la UMH per a desenvolupar aquest conveni que permetrà finançar un estudi sobre els pressupostos participatius.\nEn aquest sentit, Pérez Garijo s’ha referit al projecte pilot de pressupostos participatius que la Generalitat ha posat en marxa, una iniciativa que ha qualificat de “pionera” en el conjunt de l’Estat a nivell autonòmic. La consellera ha explicat que per a dur a terme aquest projecte “és imprescindible la col·laboració d’institucions com les universitats i d’estudis d’avaluació com el que desenvoluparà la UMH”.\nAl mateix temps, Pérez Garijo ha subratllat que “des del Botànic volem que la ciutadania conega què fan les seues institucions” però, a més “volem que formen part de la presa de decisions de l’administració valenciana”.\nPérez Garijo ha destacat la importància de continuar col·laborant “colze amb colze” amb les universitats públiques valencianes “per a fomentar la participació ciutadana en la Comunitat”.\nPer la seua banda, el rector de la UMH d’Elx, Juan José Ruiz Martínez, ha indicat que l’equip d’investigació que posarà en marxa el projecte a la universitat “està desenvolupant una metodologia per a donar eines a la presa de decisions”, un estudi de què espera s’obtinguen “molt bons resultats”.\nAnàlisi pressupostos participatius\nA través d’aquest conveni, la UMH realitzarà una avaluació del procés de pressupost participatiu com a eina de polítiques públiques a la Comunitat Valenciana.\nEl projecte es concretarà en l’especificació dels indicadors necessaris per a l’avaluació dels criteris. Per a això, s’analitzaran fonts secundàries d’informació i es realitzarà la corresponent adaptació d’indicadors emprats en altres processos a aquest cas concret.\nAixí mateix, s’analitzaran les accions de participació. Per a això, s’estudiaran les sessions comarcals, mitjançant audició de les sessions i lectura dels documents tècnics generats. S’analitzarà tenint en compte la participació diferenciada de dones i d’homes, el tipus i la forma de participació d’unes i altres.\nIgualment, es durà a terme el desenvolupament i anàlisi d’entrevistes i enquestes. El treball de camp es desenvoluparà considerant als col·lectius implicats en el procés: el de responsables polítics, l’equip tècnic responsable del procés de participació i la ciutadania.\nEl treball de camp s’elaborarà seqüencialment, considerant les diferents etapes del procés de participació ciutadana. En acabar cada etapa, es realitzaran entrevistes i enquestes als col·lectius implicats, per tal d’avaluar parcialment el procés, i detectar possibles aspectes de millora que puguen afectar la fase següent.\nFinalment, s’analitzaran els resultats parcials i finals obtinguts per part de l’equip cientificotècnic responsable del projecte, amb perspectiva de gènere.\n← La Ciutat de les Arts i les Ciències participa en la iniciativa internacional #MuseumWeek\nEl 18é Festival Internacional de Jazz de Peníscola programa el reconegut pianista Brad Mehldau, la carismàtica Hetty Kate i la diva del ‘jazz’ Michele Hendriks →


Usuari Discussió:Santboià - Viquipèdia, l'enciclopèdia lliure\nHola Santboià! Sigueu benvingut/da a la Viquipèdia i al coneixement lliure. Us encoratgem especialment, abans de res, a visitar la introducció per a un començament fàcil en tres senzills passos . Si preferiu aprendre mitjançant un tutorial, podeu seguir el curset d'autoaprenentatge.\n--Pau Cabot · Discussió 22:25, 27 feb 2009 (CET)\nObtingut de «https://ca.wikipedia.org/w/index.php?title=Usuari_Discussió:Santboià&oldid=19529975»\nDarrera modificació: 25 gen 2018 a les 10:37\nLa pàgina va ser modificada per darrera vegada el 25 gen 2018 a les 10:37.


La regidoria de Participació Ciutadana organitza una nova edició de cursos formatius per a associacions sense ànim de lucre a Sagunt - Diari Millars, informació local en valencià.\nEls cursos, que tindran lloc en el Centre Cultural Mario Monreal, seran els següents; la temàtica del primer serà ‘Obtenció de certificats digitals, tramitació de documents i presentació telemàtica’, i tindrà lloc el dissabte 23 de febrer i el 2 de març de 9 a 13 hores. El segon curs programat és ”Obligacions documentals per a associacions’, que serà el 23 de març en horari de 9 a 14 hores. Per al 6 d’abril està previst el curs ‘Incrementar la base social i la participació en les nostres entitats’, que serà de 9 a 13 hores (este curs, a excepció de la resta, serà en el Centre Cívic ‘Els Vents’). El curs ‘Obligacions fiscals per a associacions’ serà el dissabte 13 d’abril en horari de 9 a 14 hores, també en el Centre Cultural Mario Monreal, igual que el de ‘Creació i gestió de Blogs per a associacions’, que serà el dissabte 8 de juny de 9 a 13 hores.\nLa regidora de Participació Ciutadana, María Giménez, ha declarat que “juntament amb la gestió de les subvencions en concurrència competitiva que dota a les associacions veïnals d’ajudes per a desenvolupar els seus projectes, així com les diferents accions desenvolupades des del departament (mapatges urbans, processos de participació, devolucions, guies informatives, etc), també és fonamental continuar realitzant cursos de formació per al teixit associatiu del municipi, habilitant la gestió que les veïnes i veïns desenvolupen a les noves realitats de l’administració, els recursos de la qual ens exigixen adaptar-nos cada vegada més a una gestió telemàtica. Són, per tant, cursos que responen a les necessitats veïnals en la seua formació als nous temps de les institucions, i així es continuaran desenvolupant en futures edicions, perquè les entitats sense ànim de lucre continuen treballant en les seues metes socials de la manera més eficient i senzilla possible”.\nPost més nousDetinguts per una apropiació indeguda d’un vehicle a Orpesa\nPost més vellsLes guarderies de la Diputació de Castelló podran beneficiar fins a 99 municipis petits de la província


El meu compte - RayHaber\nEs enviarà una contrasenya a la vostra adreça de correu electrònic.\nLes vostres dades personals donaran suport a la vostra experiència en aquest lloc web, gestionaran l'accés al vostre compte i política de privacitat s’utilitzarà per a altres finalitats descrites a la nostra pàgina.\nEl compte de les eleccions del partit AK, Ray Topinden, oposició Ya? | Selecció de rails d'inversió 20/05/2012\nSelecció de rails d'inversió: Actualment, es duen a terme congressos AK Party i CHP. No es pot sorprendre que no es sorprengui quan un dels governants segueix els congressos d’aquests dos partits. Tot i estar en el poder durant tres termes és el congrés del Partit AK més dinàmic i emocionant ... aquest dinamisme d'una ment per reflectir una elecció local que tindrà lloc el xnumx't estratègia de refrigeració l'octubre ... així que el treball elecció serà portada al estiu. Aquesta estratègia també se superposa amb la finalització de grans inversions en infraestructures a les principals ciutats, especialment a Istanbul. És bo comptar uns quants. La línia de l'Imperi de Marmaray, que té un segle de durada, acaba al 2013. En aquella època, de Kadıköy a Kazlıçeşme, des de Anatòlia fins a la cova d'Europa\nNotes del curs per a tecnologia de sistemes ferroviaris: compte de capacitat i personal 14/07/2012\nCodi del mòdul: 840UH0018 Nom del mòdul: Capacitat i compte del personal Descripció: aquest mòdul és un material d'aprenentatge en el qual es fa el càlcul de la capacitat relacionada amb els trens i el personal del tren. Feu clic aquí per descarregar.\nMHP Gokceke va preguntar al compte Metronun 24/01/2014\nMHP Gokceke va preguntar al compte del metro: es va produir una explosió de la línia d'aigua del metro a causa de l'explosió de grans inundacions d'aigua i la negligència en la presa de factura va ser pesada. El president del partit del Partit del Moviment Nacionalista (MHP) de la província d'Ankara, Fatih Cetinkaya, "com a conseqüència de la negligència de la municipalitat metropolitana d'Ankara, expressat en milions de dòlars en recursos públics va morir i es va consumir", va dir. La Comissió Jurídica de la Presidència Provincial de MHP Ankara sobre el tema de la inundació i els danys a l'informe elaborat pel president de la província Cetinkaya va dir:\nCom fer 9 Billion Account a Ankara-Sivas YHT 27/03/2018\nPer al projecte High Speed Train (YHT), que reduirà el viatge d'Ankara-Sivas a dues hores, es va celebrar el dia anterior una "cerimònia de col·locació de ferrocarrils". Segons Çiğdem Toker de la República, a les fotos de notícies sobre la cerimònia celebrada a Yozgat-Yerköy, una de les estacions en línia, el ministre de Transports, Ahmet Arslan, el primer ministre adjunt de Yozgatlı, B. Bozdağ, el ministre nacional d'Educació de Sivaslı, İsmet Yılmaz, color neó d'acord amb l'esperit de la cerimònia vist en roba de construcció. La línia d’Ankara-Kırıkkale-Yozgat-Sivas té una longitud de 393 km. Quan s'inclou el CapitalRay, 405 augmentarà fins a km. El ministre de Transports Arslan, quan el projecte està acabat Sivaslının 5.5, Yozgatlının 4.5 va anunciar que l'hora pot anar a Istanbul. La mida econòmica del projecte és N\nEl director general de TCDD Apaydın va desbloquejar el seu compte de Twitter 14/12/2018\nUn dels temes més criticats després de l'accident de trens que va matar a l'enginyer 3 9 i ferit a 47 a Ankara ahir al matí és el director general de TCDD. İsa ApaydınEl compte de xarxes socials està bloquejat, això no és obert a tothom. Si el director general Apaydın fes un briefing sobre l’accident de trens d’alta velocitat, era impossible que tothom tingués coneixement d’aquesta informació, ja que estava tancat. El director general de TCDD, Apaydın, després de les crítiques, ha eliminat el bloqueig del seu compte fins avui\nEl compte de les eleccions del partit AK, Ray Topinden, oposició Ya? | Selecció de rails d'inversió\nNotes del curs per a tecnologia de sistemes ferroviaris: compte de capacitat i personal\nMHP Gokceke va preguntar al compte Metronun\nCom fer 9 Billion Account a Ankara-Sivas YHT\nEl director general de TCDD Apaydın va desbloquejar el seu compte de Twitter